recursal/SuperWikiNEXT-32B huggingface dataset:
**林茂海邊大馬路**（葡文：**Avenida Marginal do Lam Mau**）係澳門聖安多尼堂區一條主要馬路，呢條路由沙梨頭海邊大馬路開始一路去到爹美刁施拿地大馬路為止，同出面嘅罅些喇提督馬路平行方向。

背景
--

林茂原本係一間杉欄，同埋其他杉欄開響沙梨頭麻子街、石街，當時沙梨頭海邊街一帶重係海邊嘅地方，舊時叫**淺灣**，響海邊築石圍塘嚟擺木，防止潮水沖走。其中以林茂杉欄最出名，而且水塘亦都係最大，所以叫**林茂塘**。之後林茂杉欄執咗，但係塘名依然響到。之後淺灣經過填海，擴大馬路起屋，杉欄搬到沙梨頭海邊街近海邊位，重合資響海到起咗一條石基圍欄，形成塘灣嚟擺木，成爲水上貨倉，重習慣叫**林茂塘**。之後好多大陸難民偷渡到澳門成為黑市居民，有啲黑市居民就到塘邊搭木屋嚟住，到七十年代，木屋數量去到六七百間，住咗幾千個居民，成為澳門著名嘅木屋區之一，環境惡劣。呢區曾經發生三次大火，頭兩次響1968同1970年，災民都得到社會人士關心幫助，響原地重建木屋，但係1979年一次大火之後，災民就被安置響望廈收容所到住，而災區則夷爲平地。隨著市區發展，林茂塘同隔離大坑渠木屋區同船廠搬走，填海做陸，成為新發展地段，先開闢呢條林茂海邊大馬路。

意外
--

2018月1月15號晏晝兩點幾，一架輕型貨車沿住林茂海邊大馬路去筷子基方向，行到遊艇會對開嗰陣懷疑剎唔切掣，將一個過緊斑馬線嘅七十幾歲阿婆撞飛，個頭撞到流嗮血，消防救護員接報到場確認佢當時意識模糊，由消防救護車送到山頂醫院搶救，送院時傷者清醒度下降。肇事輕型貨車車頭凹嗮，意外現場地下有血跡，由消防協助清理。治安警交通廳話肇事司機係外勞通過酒精測試，相信唔涉及過界勞工，至於係唔係過界司機，就要進一步調查。警方調查事故起因，初步懷疑有人響斑馬線前冇讓先。今次意外係一個月內繼俾利喇街同飛能便度街交界巴士奪命交通意外之後第二單嚴重交通意外。1月20號，交通事務局響有關斑馬線前安減速帶，被公眾批評當局要用血嘅教訓先肯做嘢（另一個例子係何賢紳士大馬路維修行人天橋開嘅臨時路口，有人被車撞先加紅綠燈），但其實1995年澳葡政府提出林茂海邊大馬路都市規劃嗰陣已經預留咗四條行人天橋嘅位，而其中一個就係有關肇事路口，但係政府一直以F地段未規劃拖住冇起。

交通
--

### 巴士

#### 去沙梨頭方向嘅巴士站

* 林茂／信譽灣畔

靠站巴士有：MT4。
#### 去筷子基方向嘅巴士站

* 林茂／澳門遊艇會

靠站巴士有：3X、4、MT4。
* 林茂／運順新邨

靠站巴士有：4。

攷
-

1. ↑  （繁體中文）新辟林茂海邊馬路，澳門基金會，響2017年11月16號搵到。
2. ↑  （繁體中文）事發林茂海邊大馬路 疑有人不讓先 七旬婦斑馬線上遭貨車撞至重傷，華僑報，響2018年1月16號搵到。
| How to read a taxoboxHow to read a taxobox**小熊貓** |
| --- |
| A. f. fulgens*A. f. fulgens* |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門（Chordata） |
|
|
|
|
|
|
|
| 綱 | 哺乳綱（Mammalia） |
|
|
|
|
|
| 目 | 食肉目（Carnivora） |
| 亞目 (Subordo): | 食肉亞目 |
|
|
|
|
|
|
| Superfamily: | 熊狸超科 |
| 科 | **Ailuridae** |
|
|
|
|
|
| 屬 | ***小熊貓屬 Ailurus*** |
|
|
|
|
|
|
|
| 種 | ***小熊貓 A. fulgens*** |
|

 |
|
| 二元學名 |
| ***Ailurus fulgens***F. Cuvier，1825年 |
|
|
|
| 紅熊貓品種範圍紅熊貓品種範圍 |
|
|
|
|
|
|
|
|
|
|
|

**小熊貓**，又叫**紅熊貓**，**九節狼**，英文中亦有 **firefox** 嘅名（中文譯做「火狐」），係一種好奇特嘅細型哺乳動物，分布響中國南方到喜瑪拉雅山麓，棲息地由地面至到大約四千米嘅高山。係屬於食肉目、小熊貓科。佢究竟應該列入熊科定係浣熊科，咁多年來一直拗緊，不過最近[咩時候？]經過基因分析，[邊個？ ]認為同美洲大陸嘅浣熊親緣關係最接近，應該單獨列為小熊貓科。「熊貓」呢個名最初係形容小熊貓，但係後來大熊貓更廣為人知，所以單稱「熊貓」嘅時候多數係指大熊貓。法國博物學者居維葉（Georges Cuvier）嘅細佬，同樣都係動物學者弗列德利克居維葉（Frédéric Cuvier）第一次見到小熊貓嘅標本嗰陣相當感動，所以就用希臘文中嘅「火焰色嘅貓（*Ailurus fulgens*）」作為小熊貓嘅學名。lol hahahahahahahahahsehrfadhtafhayghafhtgacfhrfdhsfdrharcxheaddhrd

特徵
--

小熊貓爬緊樹（喺海洋公園影）
小熊貓長約 50 至 60 厘米，體重約 3 至 5 公斤，身體軀毛為栗子色，四肢同個肚有啲黑色毛，面部白色花紋唔似大熊貓咁明顯，但係前爪根骨嘅一部分突起成手指狀，可作為第 6 手指抓實握實啲嘢，呢點同大熊貓相同。會用汗，尿或類似麝香嘅且門腺嘅分泌物嚟嘜住地盤。

習性
--

小熊貓主要食果實、根、筍、栓皮櫟、昆蟲等。鍾意夜行，主要喺地面行，但可以利用部分可伸縮嘅爪爬上樹，冬天可以響樹上好高嘅位度瞓。生性獨居，但幼仔會同阿媽生活大概1年。佢哋同其他食肉動物一樣，會利用汗﹑尿或者喺且門腺度用類似麝香嘅分泌物嚟劃分地盤。喺野外，雲豹、雪豹、貂同人類係小熊貓嘅主要天敵。

繁殖
--

交配期為 1 至 3 月，5 至 7 月生育，一胎一般有 1 至 4 隻仔。幼仔喺 5 個月左右斷奶，18 至 20 個月性成熟，懷孕期大約 130日。

瀕危同養殖動向
-------

目前由於森林砍伐呢啲原因，野生棲息地縮細，加上當地人認為佢條尾可以帶嚟好運而捕殺，數量已明顯減少，據估計大約只有唔到 5000 隻（當中成年嘅只有2500隻）。小熊貓已經入 IUCN紅色名錄嘅瀕危級別，以及響華盛頓公約嘅附錄，一度列明嚴格禁止交易。

第一個養小熊貓嘅最早記錄係喺1869年嘅倫敦動物園，而第一個成功繁殖到小熊貓嘅紀錄係喺1908年位於印度嘅達致寧動物園（Darjeeling zoo）裏面。早期由於飼養員唔多清楚小熊貓嘅生態特性（包括飲食習慣，怕熱特性等），死亡率非常之高。有8-10歲命，喺動物園度養最長壽可到14歲。

當時倫敦動物園嘅Papa Bartlett起初以為小熊貓食肉，畀肉佢食，但完全唔掂，身體不斷變虛，後嚟放佢去花園度走吓，佢見到一啲有果實嘅灌木就即刻走去食，嗰時啲人先知道佢係食素嘅。

全球首宗成功繁殖嘅孖生小熊貓，係喺澳洲坎培拉動物園同紐西蘭塔斯動物園，喺2007年12月合作後，經人工繁殖後誕生嘅。

### 香港嘅保育情況

香港動植物公園喺1990年代養過小熊貓。當時飼養位置喺而家「教育及展覽中心」斜對面嘅獸籠裏面，只養過一隻。嚮2009年3月22號，香港海洋公園收到4隻小熊貓，分別叫做：泰山 (小熊貓)、柔柔、聰聰同栗子 (小熊貓)。而家已安放喺海洋公園裏面嘅「亞洲動物天地」裏面，呢個展館響2009年4月30號開幕。

睇埋
--

* 中國哺乳動物

資料來源
----

1. ↑  《自然珍藏圖鑑叢書：哺乳動物》ISBN 7-5057-2025-2
2. ↑  《Encyclopedia of the World's Zoos》Volumn 2(G-P), ISBN 1-57958-174-9
3. ↑  《The Velvet Claws: A natural history of the carnivores》, ISBN 0-563-20844-9
4. ↑  美聯社：澳洲動物園成功繁殖紅狸熊
5. ↑  《香港動植物公園一百二十週年紀念特刊》
6. ↑  4隻小熊貓抵達海洋公園，接受30日檢查，分別係：泰山、柔柔、聰聰及栗子[*失咗效嘅鏈*]，成報，2009年3月23號

相
-

* 小熊貓爬緊樹小熊貓爬緊樹
* 


維基同享有多媒體嘅嘢：  
**Ailurus\_fulgens**

維基物種有資料講：***小熊貓***
**方泳琳**（**Jessie Fong**，1988年8月25號—），前名**方詠琳**，係香港女模特兒同演員，屬宏寰文化傳播旗下藝人。佢係一位籃球員，最擅長係射3分波，亦曾經係香港女子乙組籃球隊「悠悠」嘅成員，所以被外界稱為「籃球女神」同「籃球界陳妍希」。因樣子甜美，形象健康，甚得廣告商愛戴，尤其係運動品牌，所以喺網上經常見到佢為運動品牌宣傳。

簡介
--

方泳琳係一位籃球員，喺2015年佢打籃球嘅相被網民擺咗上高登，從此就被網民稱呼佢為「籃球女神」。之後就開始被外界關注，喺2015年做咗第一次雜誌訪問。

佢除咗打籃球，亦有行山、健身、滑水、潛水等等嘅運動，所以慢慢就做咗運動界KOL。

2017年方泳琳簽約成為夢想沙龍娛樂文化（中文：夢想沙龍娛樂文化）旗下藝人，同年亦首次演出舞台劇 HiHi大爆炸，2020年同夢想沙龍娛樂文化（中文：夢想沙龍娛樂文化）解約。

2022年方泳琳簽約成為宏寰文化傳播旗下藝人。

演出
--

### 電影

* 2017年：《29+1》 飾 林若君（後生版）
* 2019年：《作家的謊言：筆忠誘罪》 飾 幼兒園老師
* 2023年：《夜校》 飾 細V

### 電視劇（ViuTV）

* 2021年：《大叔的愛》 飾 Kiko
* 2022年：《季前賽》 飾 街場高手（第4集）
* 2023年：《心靈師》 飾 Pinky
* 2023年：《殺手廢J》 飾 Kat（殺手Green嘅助手）
* 2024年：《飛黃騰達》 飾 Zoe

### 電視節目（ViuTV）

* 2021年：《最後一屆口罩小姐選舉》參賽者 Renci
* 2022年：《戀講嘢》第41集嘉賓

### 電視節目（HOY TV）

* 2023年：《杭州限定旅團》主持

### 電視節目（RTHK）

* 2019-2020年：《體壇無極限》主持

### 舞台劇

* 2017年：《HiHi大爆炸》

出面網頁
----

* 方泳琳嘅facebook頁
* 方泳琳嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
呢篇文講棚架。想搵電影嘅話，請睇**戲棚 (電影) ‎**。
Image:HK BambooScaffoldingTheatre Frame.JPG |搭緊嘅戲棚

**戲棚**係一種以竹木臨時搭建嘅流動舞台，係籌辦神誕、太平清醮或盂蘭勝會嘅時候，上演神功戲或進行宗教活動嘅場所。戲棚主要由竹、杉構成樑柱同框架，外面鋪蓋鋅鐵片遮陰擋雨。搭棚師傅可以根據唔同需求，靈活噉搭建出容納幾百至幾千觀眾嘅戲棚。由設計到搭建、拆卸等工作，都係由搭棚師傅一手包辦。

史
-

搭棚技藝喺中國有悠久歷史，漢代嘅百戲表演中已經用竹架撐起嘅「棚閣」，係竹戲棚嘅雛型；到咗宋代更有搭建流動戲棚嘅文字記錄。清代以嚟，隨住神功戲同地方戲曲蓬勃發展，各地對流動戲棚嘅需求大增，唔少搭棚師傅去到唔同嘅鄉村謀生，逐漸發展出中國獨有嘅戲棚搭建技藝。

香港嘅戲棚搭建技藝歷史悠久，有關戲棚最早嘅記錄喺19世紀尾出現。當時嘅戲棚以竹木結構為主，棚頂同棚身鋪設有織成格狀嘅葵葉，整體上已經具有今日戲棚嘅形制同規模。後嚟由於戰亂，部分搭棚師傅從廣東肇慶、東莞、寶安等地搬到香港定居，並將佢哋嘅技術同香港本地嘅戲棚工藝結合，經歷幾代傳承同改良之後，發展成今日所見嘅戲棚建築形態。戲棚往往用竹棚架營造一個遮蔭嘅空間，以前用棕櫚葉、葵葉、帆布或藤蓆鋪住成個竹製支架而成，但係呢啲物料好易燒着，容易引起火燭，1970年代之後已經改用鋅鐵皮搭建戲棚。

每逢神誕、太平清醮、盂蘭勝會，香港唔同嘅社區例如新界嘅鄉民或漁民，同市區嘅廣府、潮州、海陸豐等族群，除咗舉行各種宗教儀式之外，重會聘請搭棚師傅搭建戲棚，邀請戲班演出神功戲，娛樂神同人。戲棚搭建技藝能夠傳承落去，全靠香港以神功戲酬神祭祀嘅傳統而得以延續。

種類
--

龍船廠
「龍船廠」又稱為「龍船脊」，因為外觀同攞放龍船嘅臨時竹棚相似所以有噉嘅名。「龍船廠」嘅結構比較簡單，屋脊同戲棚入口成直向伸延，整體建築形態較低矮扁平，一般喺天后誕、盂蘭勝會等每年都會舉辦嘅節慶活動中使用。

大金鐘
「大金鐘」係仿照銅鐘嘅形狀搭建，結構比較複雜，喺「龍船廠」嘅基礎上加建一層棚頂，屋脊同戲棚入口成橫向伸延，所以棚頂比較突出，戲棚亦比較大。「大金鐘」一般用喺規模較大嘅太平清醮活動。

睇埋
--

* 竹棚
* 大戲

參考
--

1. ↑  戲棚搭建技藝 香港非物質文化遺產資料庫
| How to read a taxoboxHow to read a taxobox**科莫多巨蜥** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
| 目 | Squamata |
| 亞目 (Subordo): | Scleroglossa |
|
|
|
|
|
|
|
| 科 | 巨蜥科 |
|
|
|
|
|
| 屬 | **巨蜥屬** |
|
|
|
|
|
|
|
| 種 | ***V. komodoensis*** |
|

 |
|
| 二元學名 |
| ***Varanus komodoensis***Ouwens, 1912 |
|
|
|
| 科莫多巨蜥嘅分布科莫多巨蜥嘅分布 |
|
|
|
|
|
|
|
|
|
|
|

**科莫多巨蜥**（英文：**Komodo Dragon**；學名：***Varanus komodoensis***；又叫**科摩多巨蜥**或者**科摩多龍**）係世界上最大隻嘅蜥蜴，科莫多龍屬於巨蜥科（*Varanidae*），響印尼好多島上面住。

分佈
--

據估計，而家重有 6000 條科莫多龍，集中響印尼小巽他群島（Kepulauan Sunda Kecil），包括科莫多島（Komodo）有大約 1700 條、林卡島（Rincah; Rinca）有 1300 條、莫堂島（Gili Motang）有 100 條、佛羅雷斯島（Flores）可能有2000條。

外形
--

平均長度 2 至 3 公尺。喺野生環境，成年嘅大科莫多龍普遍重約 70 公斤，獵獲嘅樣本往往重要重些少。證實到最大嘅樣本係 3.13 公尺長，166 公斤重（計埋未消化嘅食物）。

薩氏巨蜥（*Varanus salvadorii*，又叫鱷魚巨蜥）比科莫多龍更長，但係比較瘦，冇咁重。

生活習性
----

科莫多龍係肉食性嘅，獵食生嘅獵物。佢哋會靜雞雞走近獵物，然後突襲，短跑幾步時速可以有成20公里。科莫多龍食獵物嘅腐肉。論智慧、社會性、個性、學習能力等，都足以同其他頂尖哺乳動物（好似獅子）有得比。

科莫多龍嘅獵食範圍好闊，野豬、山羊、鹿同水牛都啱。喺野生環境度，科莫多龍會甚至獵食後生嘅同類。偶然會獵食人同人嘅屍體。從發現到而家，已經有 12 個人以上俾科莫多龍咬死，不過，據報亦有患上敗血症唔死得嘅。 

科莫多龍會喺5至8月交配，9月生蛋。乸會將蛋生喺地底或樹窿嚟保護佢哋。一竇平均有 20 隻，孵化期係 7 個月。但係，人工孵化嘅科莫多龍，一般唔識自衛，多數會死。頭幾年，BB 科莫多龍一般會住喺樹上，喺樹上生存機會好啲。大概 5 年就成熟，會生到 2 公尺咁長，最多有 30 年命。

研究史
---

歐洲人喺1910年第一次發現佢哋。1912年後，爪哇島茂物（Bogor）嘅動物學博物館主館 Peteruwens，出版一份該主題嘅報告，令世人知得多一啲。1980年，科莫多國家公園成立，幫手保護科莫多龍嘅族群。即使今時今日，啲報紙雜誌重經常用「食人獸」，「殘酷」呢字眼嚟形容佢哋。

香港無綫電視派藝員同攝製隊，去科莫多島搵科莫多龍。節目叫「極地歷險系列之勇闖恐龍島、帛琉獵奇」。節目入面，三位主持林峯、鄧健泓同趙翠儀長途跋涉去到「恐龍島」。無綫成為亞洲第一間喺嗰個島拍嘢嘅電視台。由於科莫多島與世隔絕，隊人只係住喺由木柱撐起嘅棚屋。夜晚，科莫多龍不時爬近棚屋，棚屋採用離地設計令科莫多龍上唔到去。據村民所講，科莫多龍絕少襲擊當地人，幾日嚟，攝製隊近距離睇科莫多龍嘅擸食，重俾科莫多龍追。

睇埋
--


維基同享有多媒體嘅嘢：  
 **科莫多龍**

* 科莫多國家公園
* 古巨蜥
* 西方龍
* 神秘動物學

參考、拎
----

* 科莫多龍 Claudio Ciofi，《科學美國人》 （1999年3月）（英文）
* 林地公園動物園 （英文）
* 科莫多龍總部 網站目錄 （英文）
* 巨蜥毒液發現 （英文）
**邱德根家族**，祖籍浙江寧波，係香港死鬼娛樂界大亨邱德根嘅家族。

家族史
---

邱德根喺上海出世，由於屋企窮，佢12歲已經喺戲院做帶位，後來佢覺得戲院有得做，就索性租戲院嚟做。1949年落到嚟香港發展，喺新界好多地方起戲院，又起咗荔園，成為好多香港人嘅集體回憶。1959年佢更加開埋「遠東錢莊」（即係遠東銀行）。

最為人熟悉嘅係，1982年6月14號邱德根入主麗的電視，並喺同年9月24號改名做亞洲電視，入主嘅六年入面，係亞視唯一有錢賺嘅年代，佢亦都係唯一一個賺住走嘅老闆。

邱德根喺1952年同裘錦秋結婚，但係裘錦秋喺1964年因為空難過身。第二年就娶咗裘錦秋個妹裘錦蘭做填房。

生意
--

邱家依家有嘅家族生意主要係地產同埋酒店，兩房人基本上分咗家。只係有啲邱德根嘅遺產，包括兩間上市公司嘅股權未處理。

大房邱達昌揸手：

* 遠東發展（港交所：0035）

另外邱達昌又同鄭家純等人合組永升，經營有線電視，依家佢係第二大股東。

二房邱達偉揸手：

* 遠東酒店實業（港交所：0037）

家族聯姻
----

同趙從衍家族有一段姻親關係：

* 邱華瑋=趙式明

家族樹
---

* 邱德根=裘錦秋、裘錦蘭
	+ 邱達生（大房）=湯安懿
		- 邱詠嘉
	+ 邱達昌（大房）=吳惠平
		- 邱詠筠=董荷斌
			* 董XX（女）
		- 邱詠賢=許清池
			* 許XX（男）
			* 許XX（孖女）
			* 許XX（孖女）
			* 許XX（女，英文名Chloe）
		- 邱詠禧（原名邱詠麒）
		- 邱華瑋=趙式明
			* 邱耀德（男）
			* 邱XX（男）
	+ 邱美琪（大房）=陳威琦
	+ 邱達成（大房）=廖麗琼
	+ 邱達強（大房）=唐明明
	+ 邱達偉（二房）=李詠恩
		- 邱華俊
		- 邱詠雅
	+ 邱達文（二房）=（前妻）
	+ 邱達根（二房）=蘇健恩

參考
--

1. ↑  〈邱詠筠誕精靈B女〉. 原著喺2020年3月28號歸檔. 喺2018年11月28號搵到.
研究者喺度用隻電腦軟件分析長篇小說《傲慢與偏見》入面啲字。
**數碼人文學**（粵拼：sou3 maa5 jan4 man4 hok6 | 英文：**digital humanities**）係一門跨學科嘅領域，主旨係想將 ITaai1 ti1 應用喺人文學度。數碼人文學會用電腦方法儲住啲資訊，仲會用到 AI 等嘅電腦技術分析手上嘅數據，想從而搵出對人文學嚟講有用嘅知識；除此之外，數碼人文學有陣時又會對 IT 上嘅研究有所啟示。

舉個例說明，响廿一世紀打前，對文學作品嘅分析係文學嘅一環（人文學想研究嘅嘢），研究者會靠人手做嘅分析研究文學作品，例如自己同啲研究員睇完一拃作品之後，講吓「我哋發覺，呢啲作品入面用字有噉噉噉嘅傾向」等嘅發現；到咗廿一世紀初，IT 經已有自然語言處理（NLP）嘅技術做到教電腦處理語言同文字，可以要電腦計每份文學作品入面啲字嘅統計關係（攞 IT 上嘅技術嚟用），即係計（簡化講）「如果前面隻字係動詞，後面隻字係名詞」噉嘅機率。詳情可以睇吓 n-gram 等嘅技術。

到咗 2020 年代，數碼人文學已經取得咗一定嘅成功，由文學、音樂以至視覺藝術上嘅研究都有採用數碼人文學嘅研究方法，而且結合人文同 IT 仲帶起咗運算創意（嘗試教 AI 好似人噉展示創意）等嘅新諗頭。

定位
--

睇埋：人文學同埋資訊科技
數碼人文學定義上就屬於人文學，而 2022 年嘅不列顛百科全書就係噉定義「人文學」嘅：

|  |  |  |
| --- | --- | --- |
| 「 | 原版英文："**humanities**, those branches of knowledge that concern themselves with human beings and their culture..."
粵文翻譯：**人文學**，（係）知識嘅一啲分枝，關注人類同埋佢哋嘅文化...
 | 」 |

人文學包括咗文學、視覺藝術、表演藝術同埋法律呀噉，呢啲領域都係研究緊某啲文化嘅－當中「文化」係指人類社會當中嘅社會行為，亦包括（例如）畫或者樂曲等展現人類創意嘅事物。數碼人文學可以當係一套搞人文學研究嘅方法，會用各種嘅 IT 技術做人文學研究。

方法
--

睇埋：人工智能同埋自然語言處理

睇埋
--

* 資訊系統

攷
-

1. ↑  Drucker, Johanna (September 2013). "Intro to Digital Humanities: Introduction". *UCLA Center for Digital Humanities*.
2. ↑  Digital Humanities: What are the 'digital humanities'?. *University of Sydney*.
3. ↑  Herrmann, J. B. van Dalen-Oskam, K. & Schöch, C. (2015). Revisiting style, a key concept in literary studies. *Journal of literary theory*, 9(1), 25-52.
4. ↑  Andresen, M. & Zinsmeister, H. (2017, September). Approximating style by N-gram-based Annotation. In *Proceedings of the Workshop on Stylistic Variation* (pp. 105-115).
5. ↑  What are the digital humanities?. *The British Academy*.
6. ↑  Kirschenbaum, M. G. (2016). What is digital humanities and what's it doing in English departments? (PDF). In *Defining Digital Humanities* (pp. 211-220). Routledge.
7. ↑  Humanities. *Encyclopedia Britannica*.
8. ↑  WHAT IS A DIGITAL HUMANITIES PROJECT?. *The Digital Humanities Institute*.

| * 睇
* 傾
* 改
人文學 |
| --- |
| 
* 哲學（形而上學 · 倫理學 · 美學）
* 藝術（視覺藝術 · 表演藝術）
* 文學同修辭學

* 歷史學（歷史）同考古學
* 法律
* 政治
* 國學、漢學同古典學
* 神學

* 人類學
* 社會學
* 語言學
* 文化研究
* 數碼人文學

 |
| **拉雜相關**
* 文化
* 科學（社會科學 · 圖書館學）
* 學術
* 創作同創意
* 靚
* 心靈
 |
**窩伊謝**（波蘭文：**Wojciech**，1942年—1963年），係一隻響第二次世界大戰期間屬於波蘭流亡政府第2兵團第22砲兵運補連正式編制嘅一隻敘利亞棕熊。喺卡西諾戰役，窩伊謝幫尐士兵搬彈藥。

窩伊謝嘅名美式英文嘅串法係「Wojtek」 ，英式英文則串做「Voytek」。佢嘅波蘭文名「Wojciech」係一個古老嘅斯拉夫人名，意思係「享受戰爭嘅人」或者「面帶微笑嘅戰士」。

早期
--

響1942年，一位住喺伊朗王國嘅男仔捉咗當時啱啱學識行路嘅窩伊謝，又將佢賣畀駐紮喺附近嘅波蘭部隊。由於佢毛茸茸嘅外表加上蹣跚嘅形態，當地官兵同附近民眾好中意窩伊謝。當時，因為窩伊謝未滿一歲，尐士兵俾奶佢飲。後來，士兵開始畀生果、果醬、蜂蜜同糖漿佢食，有時候重會畀佢飲啤酒同埋食煙。

之後，窩伊謝跟住部隊由伊朗移去伊拉克，又遷移過去敘利亞、巴勒斯坦、埃及同意大利南部。響由埃及移防意大利之前，由於友軍英國第8軍團唔肯畀隻熊上船，指揮官將佢列為部隊正式編制成員，又將佢個名改做窩伊謝，享有軍階同軍餉。

打仗嗰陣
----

隨住卡西諾戰役爆發，移防到意大利南部嘅波蘭部隊投入戰場，由五月中開始頂替已經傷亡慘重嘅英國第78步兵師。窩伊謝因為好大力而被訓練搬運各種重要補給品，尤其係砲彈之類嘅重嘢。窩伊謝從來未試過跌嘢，亦都無俾槍砲聲嚇親，因此指揮總部特別嘉許，重將第22砲運連嘅徽章改做一隻抱着砲彈嘅熊。

1945年，第二次世界大戰接近尾聲，第22運輸連俾人調咗去蘇格蘭駐紮，當地居民同媒體都好中意窩伊謝。波蘭－蘇格蘭文化協會（Scottish Polish Cultural Association）頒發窩伊謝「榮譽會員」嘅資格，以示對佢嘅喜愛同崇敬。大戰結束之後，隨住波蘭部隊嘅解編，好多官兵解甲歸國，無人照顧嘅窩伊謝俾人送咗去愛丁堡動物園，響當地度過餘生。

戰後生活
----

響動物園，窩伊謝係遊客嘅焦點，亦都會有以前嘅同袍探佢，而佢重會同探佢嘅士兵攞煙仔食。

窩伊謝最後響1963年12月過咗身，享年22歲；就一隻熊嚟講，已經算係長命。窩伊謝過身嗰時重500磅，長六英尺。

相關嘅影視作品
-------

* 響2011年12月，一套叫做《窩伊謝 - 去打仗嘅熊》（英文：Wojtek - The Bear That Went To War）嘅紀錄片喺蘇格蘭上映。

參考
--

1. ↑  "Behind the Name". 喺2013-04-12搵到.
2. ↑  （波蘭文） "Wojtek wraca", Polityka, page 11, 2 February 2008
3. 1 2 3  "Private Wojtek, the 35-stone 'soldier bear' which drank, smoked and battled the Nazis, remembered with £200,000 statue". *dailymail.co.uk*. London: Daily Mail Online. 14 October 2010. 喺16 September 2012搵到.
4. ↑  ""Private Wojtek" alias Voytek, ein Bär im Dienste der Armee (original in German)". Suite101.de. 原著喺2011年7月24號歸檔. 喺2014年4月14號搵到.
5. 1 2  The hero bear who went to war (and loved a smoke and a beer) - the Mail on Sunday
6. ↑  BBC Website
先師孔子行教像，係唐朝畫家吳道子所畫
北京孔廟嘅孔子像
孔子嘅墳頭，上面寫住：「大成至聖文宣王」
**孔子**（粵拼：hung2 zi2，前551年9月28號—前479年4月11號），**子**姓**孔**氏，名**丘**，字**仲尼**，係生於中國春秋末期嘅思想家同教育家。佢係魯人，卽家下山東曲阜。佢嘅學說後世人稱爲儒家，係儒家創始人。喺漢代起，中華文化就以儒家爲經緯。孔子同儒家思想，深遠影響古代中國，同埋朝鮮等周圍嘅國。後世尊稱孔子爲**萬世師表**。

二百年後戰國時，儒家出咗另一要人孟子。孔孟並爲人稱頌。孔子爲**大成至聖**，至聖，而孟子則爲亞聖，僅次其後。而儒家中，有所謂孔曰成仁，孟曰取義。

生平
--

孔子祖籍喺今日山東境。祖先爲殷商當地貴族，同殷商都係子姓。周國滅殷商，分封魯國，由姬姓所領。孔氏世代爲大夫，但到咗佢嗰代，家族式微。孔子阿爸係叔梁紇，好老先至生咗孔子。三歲嗰陣叔梁紇過咗身，孔子就一直跟住阿媽生活。

孔子後生嗰陣曾經做過官，主要係管理倉庫，生活鬼咁艱難。佢就喺呢個時候發憤讀書，三十歲左右就開始收徒。相傳佢有弟子三千個。

卅五歲嗰陣，孔子走到齊國，本來齊王睇起佢，但冇封佢做宰相。孔子就返番魯國講學。其後孔子又俾魯國起用，曾經同齊國齊景公會於夾谷，成功攞番魯國嘅汶陽。之但係孔子同魯國國君不時有意見，於是周遊列國十四年，之但係都冇受到重用。

到咗七十歲孔子俾魯國請返去，但一樣冇受到重用。孔子就喺呢段時間整理典籍。五年後孔子逝世。

思想
--

孔子生於東周春秋時代，當時周國王權，都唔係咁控制到諸候，周公所立嘅封建，都漸爲崚夷，各國開始擴張，增城廓，互有攻伐，此原爲封建所不容。之不過，雖有戰事，但戰事仍然守周禮，出師要有名，出於道德，未壞到無所不用其極，謹止貴族間嘅車戰，無後尾戰國咁慘烈，波及平民。然而，大夫亦唔受禮約束。故此，孔子仍有希望，可以勸國君人臣，回復到舊時守各字名份，按禮做事。

孔子言論，由弟子記入《論語》，編集成書。裏面全係零散對答。而當中以講仁最多。論語有六十六處講仁，但無一處解釋一樣。儒學目的係修行到聖人一樣。而對人性本善定本惡，都各有主張。如孟子主張性本善，而荀子主張性本惡。孔子並無特提及人性本善定本惡，但明示要時時警惕自己，以防不仁，隱含性本惡之意。孔子極重禮，主張無論點唔願，都要守禮。

名句
--

學而時習之
語出《論語·學而》：「子曰：『學而時習之，不亦說（悅）乎？』」王肅注：「誦習以時，學無廢業，所以為悅。」王釋「學」與「習」為一義，似專指誦讀。但孔子教人學「六藝」，包括禮、樂、射、御、書、數，「誦習」只係「一端」（見劉寶楠《論語正義》）。皇侃疏「時習」講：「凡學有三時。」一指年歲，二指季節，三指晨夕。近人蔣伯潛認為「學是知新，習是溫故」（《十三經概論》）。

敏於事而慎於言
語出《論語·學而》：「子曰：『君子食無求飽，居無求安，敏於事而慎於言。』」又《論語·裏仁》：「君子欲訥於言而敏於行」。義相同。意為做事勤奮敏捷，說話卻謹慎。朱熹注：「敏於事者，勉其所不足。慎於言者，不敢盡其所有餘也。」（《論語集注》）又釋：「事難行，故要敏；言易出，故要謹。」（《朱子語類》卷第二十二）另外喺《荀子·子道》、《韓詩外傳》、《說苑·雜言》等篇都有孔子語子路「慎言不嘩」嘅記載。

學而不思則罔，思而不學則殆
語出《論語·為政》：「子曰：『學而不思則罔，思而不學則殆。』」「罔」，迷惘。鄭玄注：罔，猶罔罔無知貌。「殆」有兩義：一為危殆，疑不能定。一為疲殆，精神疲怠無所得。當從前解。呢句可以同「溫故而知新」章合參。近人楊樹達注：「溫故而不能知新者，學而不思也，不溫故而欲知新者，思而不學也。」（《論語疏證》）孔子佢首先提倡學思並重，畀孔門弟子好深嘅影響。如子夏話博學近思，《中庸》話博學慎思，都認為學思唔可以偏廢。

人而無信不知其可也
語出《論語·為政》：「子曰：『人而無信，不知其可也。』」鄭玄注：「不知可者，言不可行也」。孔安國注：「言人而不信，其餘終無可」。朱熹話：「人面無真實誠心，則所言皆妄。」（《朱子語類》卷二四）近人蔣伯潛區分信有二義：「說話必須真實；說了話必須能踐言。」（《語譯廣解》）孔子及後儒極重信，「言忠信，行篤敬」（《論語·衛靈公》）係孔門嘅處世原則。

訥於言而敏於行
語出《論語·裏仁》：「子曰：『君子欲訥於言而敏於行』」。包鹹注：「訥，遲鈍也。言欲遲而行欲疾。」朱熹引謝良佐注曰：「放言易，故欲訥；力行難，故欲敏。」《論語》中重有許多同義之句：「慎言其餘，則寡悔」（《為政》）、「古者言之不出，恥躬之不逮也」（《裏仁》）、「君子恥其言而過其行」（《憲問》）等，都可以反映孔子一以貫之嘅重行慎言諗法。睇上面「敏於事而慎於言」。

參考
--

1. ↑  孔子嘅姓「子」並唔係「孔子」嘅「子」。孔子先祖係商朝貴族，而「子」乃商國姓。古代「姓」和「氏」係兩個唔同嘅概念，請參閱呢篇文章家世同生平章節同埋姓氏一文。

出面網頁
----


維基同享有多媒體嘅嘢：
**孔子**（類）

* 孔氏宗親網
* 中國孔子
* 孔子2000
* 孔子小傳
* 史記•孔子世家
* 孔子年譜
* 孔子嘅封諡號
* 《論語》
* 白文《論語》

**九流十家**改

| 道家 | 儒家 | 墨家 | 陰陽家 | 法家 | 名家 | 兵家 | 縱橫家 | 小說家 | 農家 | 雜家 | 醫家 |
| --- | --- | --- | --- | --- | --- | --- | --- | --- | --- | --- | --- |
| * 李耳

* 莊周

* 楊朱

* 列子
 | * 孔丘

* 顏回

* 曾參

* 端木賜

* 孟軻

* 荀況
 | * 墨翟
 | * 鄒衍
 | * 管仲

* 子產

* 申不害

* 李悝

* 慎到

* 商鞅

* 韓非

* 李斯
 | * 公孫龍

* 鄧析

* 惠施

* 宋鈃
 | * 姜子牙

* 孫武

* 吳起

* 孫臏

* 白起
 | * 鬼谷子

* 蘇秦

* 張儀
 | * 虞初

* 燕丹子
 | * 許行
 | * 呂不韋
 | * 扁鵲
 |

|  |  |
| --- | --- |
| 權威控制 | 
* WorldCat
* VIAF: 89664672
* LCCN: n80050515
* ISNI: 0000 0001 2143 0614
* GND: 118565036
* SELIBR: 192466
* SUDOC: 026952238
* BNF: cb11909957g（資料）
* BIBSYS: 7009259
* ULAN: 500355288
* MusicBrainz: f392a00c-dfd7-4165-a031-468afcbbc5e3
* CALIS: n2004426567
* DILA: A002174
* NLA: 35030509
* NDL: 00622965
* NKC: jn19981001645
* BNE: XX881775
* CiNii: DA00581694

 |
**華朗**（西班牙文：**Juan Sebastián Verón**，1975年3月9號—）係退咗休嘅阿根廷足球員，司職進攻中場，身高186公分，體重79公斤，阿根廷足球代表隊前隊員，效力過阿根廷球會學生隊。2004年獲選FIFA 100。

華朗阿爸係阿根廷前足球員Juan Ramón Verón（西班牙文：Juan Ramón Verón），外號「巫師」（*La Bruja*），所以佢外號就係「小巫師」（*La Brujita*）。

球員生涯
----

華朗以前效力過拉普拉塔大學生、小保加、森多利亞、拉素、曼聯、車路士、國際米蘭七間足球會，其中喺拉素嘅表現最出色，被認為係世界上最佳中場大腦。之後喺1998年FIFA世界盃嘅出色發揮都奠定咗佢爾一位置。

2001年華朗轉會曼聯、車路士，算係佢表現最差嘅時期，因為佢未適應到英格蘭超級足球聯賽（英超）嘅踢法，淨係喺加盟初期攞過2001年9月份英超「每月最佳球員」，重因為背傷缺陣過三個月，於是喺2004年被租借返意大利，效力國際米蘭，結果表現回勇，成為隊中靈魂。2005年6月繼續租借國際米蘭，2005年8月21號喺加時射入唯一入球，以1-0贏咗祖雲達斯，幫國際米蘭攞到意大利超級盃。至2006年重返阿根廷加盟拉普拉塔大學生。

華朗參加過1998年、2002年同2010年三屆FIFA世界盃。不過喺2002年嗰屆佢嘅表現未能令人滿意，畀一啲人認為係阿根廷喺小組賽出唔到線嘅主因。其後阿根廷隊中場人才湧現，華朗最終冇入選國家隊出戰2006年FIFA世界盃。

風格
--

華朗球風優雅，視野開闊，控波、傳波、遠射同自由球都好出色。佢嘅中長距離過頭傳波同埋長傳轉移係佢個人最突出嘅兩項技術。由於佢爾啲技術特點同唔錯嘅身體條件，曾經有教練想將佢改造成為類似列當度（西班牙文：Fernando Redondo）嘅後腰，但係由於佢嘅防守同搶斷能力一般，最終實現唔到。

華朗同佢喺國家隊嘅競爭對手，例如列基美（西班牙文：Juan Román Riquelme）等人唔同嘅係，佢嘅風格比較歐洲化。噉樣雖然令佢容易喺歐洲聯賽立足，但係就好難得到阿根廷國人嘅青睞。而且佢嘅動作速率同絕對速度唔快，被認為係佢喺講究快節奏同高強度嘅英超唔成功嘅主要原因。

軼聞
--

華朗好崇拜阿根廷出身、活躍喺古巴嘅游擊隊阿頭捷古華拉，紋咗佢嘅頭像喺右手手臂。

榮譽
--

本土
* 阿根廷乙組足球聯賽：1995年
* 意大利盃：1999年、2000年、2005年、2006年
* 意大利甲組足球聯賽：2000年、2006年
* 意大利超級盃：2000年、2005年
* 英格蘭超級足球聯賽：2003年
* 阿根廷甲組足球聯賽：2006年（春季聯賽）

歐洲
* 歐洲足協盃：1999年
* 歐洲超霸盃：1999年

南美洲
* 南美自由盃：2009年

攷
-

1. ↑  Pele's list of the greatest
2. ↑  Veron signs for Chelsea
3. ↑  Veron's nightmare year
4. ↑  Veron admits struggles
5. ↑  Veron wins player award
6. ↑  Veron out for three months
7. ↑  Veron joins Inter on loan
8. ↑  Veron deal ends stint at Chelsea
9. ↑  Veron scores as Inter win trophy
10. ↑  Veron quits Inter for return home
11. ↑  Sorry Veron is 'devastated'

出面網頁
----


維基同享有多媒體嘅嘢：  
**Juan Sebastián Verón**

* Players - Juan VERON - FIFA.com （英文）
射前係中空型彈頭同剖面（1、2），同埋打中獵物後彈頭殘品（3、4、5）。見到彈頭破壞效果。1870年畫。
**達姆彈**、**開花彈**（英文：Dumdum bullets）又稱「入身變形彈」或者「炸子」，係一種含鉛重金屬子彈。佢貫穿力差，主要對象係生物，造成大範圍，無定向擴張型傷害，長遠鉛中毒。子彈本身口徑無統一，「手狗（手槍）」或「長火（步槍）」都用得，強大破壞力同廉價，就算1899年「海牙公約」已列禁用。不過，有啲國家重好愛佢，內政鎮壓時會用，個別小國重會唔守規矩對外交戰時使用。

開發
--

達姆彈一種典型--平頭型
19世紀末，英屬印度用.303英吋英式子彈（英文：.303 British）做基礎，成功研發出第一種「開花彈」。近代，經過薩達姆政權同中華人民共和國改良，到兩伊戰爭上同六四事件鎮壓上，達到一定目的。

實例
--

### 軍事用

#### 以巴衝突

2013年，以色列國防軍用達姆彈喺巴勒斯坦希伯崙附近，擊斃咗一位青少年。

#### 六四清場

中國大陸六四事件時，中共解放軍用實彈鎮壓國民一事，有關注指控就係「炸子」達姆彈。另外，英國駐華大使唐納德得悉強硬派領導鄧小平當年5月就表明：「殺200人，保中國20年穩定」立場。2018年中華民國總統蔡英文籲中國大陸正視歷史，國台辦並未正面回應。

### 警民實例

#### 美國

#### 英國

#### 瑞典

#### 2011年挪威爆炸同槍擊事件

「2011年挪威爆炸同槍擊事件（英文：2011 Norway attacks）」發生69個人被槍殺。7月22號，布雷維克將達姆彈裝上自動步槍同霰彈槍後，向挪威烏托亞島上多人開槍。

國際公約
----

* 1868年聖彼得堡宣言
* 1899年海牙公約
* 1977年日內瓦協定
* 國際法

參考
--

1. ↑  UMBERTO BACCHI. "Palestinian Teenager Shot Dead by Israeli Dum Dum Bullet". *July 02, 2013*. International Business Times. 喺2013-10-21搵到.
2. ↑  中槍學生捐子彈：我是六四鎮壓證據 互聯網檔案館嘅歸檔，歸檔日期2019年5月2號，. 2013年6月2號（香港繁體）
3. ↑  楊寧：六四屠殺時中共使用了開花彈 大紀元時報. 2017年6月4號
4. ↑  鄧小平：殺200人保20年穩定 互聯網檔案館嘅歸檔，歸檔日期2018年12月27號，. 2016年12月31號
5. ↑  蔡英文籲正視六四 國台辦：拿遮羞布老調重彈 頭條日報 （香港繁體）
**陳紫芊**（英文：**Elsie Chan**，1994年10月10號—），前名**陳晨**，係香港女藝人，主要做模特兒、演員同埋DJ工作，2018年開始參與電視節目演出。

簡歷
--

陳紫芊以前住美國西雅圖，大學讀美國明尼蘇達大學傳理系，又做過兩年學生會幹事。

陳紫芊本嚟係位兼職模特兒，2017年佢去參選香港小姐，最後退選，但係畀輝皇娛樂睇中簽佢做演員，客串過一啲電影。

2018年，佢參與無綫電視綜藝節目《美女廚房》，做其中一位美女學徒。

演出
--

### 電視劇（ViuTV）

* 2020年：《好人好姐》 飾演 Ceci

### 網絡電視劇

* 2020年：《戰毒》 飾演 周冰

### 電視節目（ViuTV）

* 2020年：《埋嚟睇 埋嚟玩》 天氣女郎
* 2021年：《最後一屆口罩小姐選舉》40強參賽者
* 2021年：《水著考有Feel》嘉賓

### 電視節目（無綫電視）

* 2018年：《美女廚房》 美女學徒

### 廣告代言

* 森川實業（平面廣告）
* Allklear（平面廣告）
* 大都會融創（平面廣告）

爭議事件
----

### 唔講普通話就分手短片事件

喺2020年11月，一條大陸抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中国香港……連普通話說的不標準，分手啦！」嘅內容，引起網民關注，陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係女模特兒鍾曦南。

參考
--

1. 1 2  〈《美女廚房》起底：陳晨原來係學霸〉. 《on.cc東網》 (香港中文). 喺2020-11-25搵到.
2. ↑  〈【Stars Girl】《電競暗點》新晉女演員陳晨Elsie〉. 《香港新浪》 (香港中文). 喺2020-11-25搵到.`{{cite web}}`: CS1 maint: url-status (link)
3. ↑  〈「不講普通話就分手」片瘋傳 落選港姐陳紫芊護航「只是劇本」遭唾棄〉 (臺灣中文). 2020-11-24. 喺2020-11-25搵到.

出面網頁
----

* 陳紫芊嘅facebook頁
* 陳紫芊嘅Instagram頁
幾款機器印製嘅利是封
**利是封**（正寫「利市封」；有時寫成「利事封」），通常讀做「勵事風」，北方叫做**紅包**，包住錢作送人嘅封。

歷史
--

利是封響唐代已經出現，當時係用手工織嘅布袋做「封面」，僅限響宮廷同官方使用，民間就以寓意吉祥嘅鮮紅色紙，包住一張寫滿祝福字句嘅字條，送畀親朋好友，以表心意。

到咗約300年前(清朝)，啲人就改用一張形狀同正方形相若嘅紅紙，包住銅錢，封做「利是」，所以又叫做「紅紙」。而第一代嘅印刷紙質利是封，約於1900年，印刷術開始廣泛應用時，先至面世。當時嘅所謂利是封，做法超簡單，淨係以紅紙印上黃油，再響未乾嘅黃油上灑上金粉，效果就好似而家燙咗金字嘅利是封咁，而圖案就多以簡單為主，再配合一啲吉祥字句。

近年嘅利是封印刷精美，除咗傳統嘅紅色外，重有金色嘅封套，上面嘅圖案亦種類繁多，除咗平面印刷同燙金印刷嘅吉祥圖案、生肖圖案外，重有立體雷射印刷同埋卡通人物圖案嘅。

由於收紅包嘅人響拆開利是封後，往往就會將利是封棄掉，每年浪費唔少紙，因此有環保人士提出循環再用利是封。除咗留待出年農曆新年或需要時再用嚟封利是之外，重可以做一啲賀年飾物，例如裝飾用嘅假爆竹、魚形或者球形嘅吊飾等。

其他地方嘅利是封
--------

越南嘅利是封同中國嘅樣式一樣，日本嘅利是封稱為「お年玉袋」，傳統上係白色嘅，而近年亦有其他顏色出現。朝鮮人就會用白信封裝壓歲錢，因為佢哋視白色為純潔嘅象徵。

參考
--


維基同享有多媒體嘅嘢：  
**Red envelopes**

1. ↑
2. ↑  〈陳微薇專欄：習俗電子化〉. 原著喺2020年3月15號歸檔. 喺2019年5月11號搵到.

* 清朝利是封炫耀達官權勢 民國利是封印滿商品廣告

睇埋
--

* 信封
* 壓歲錢
**第1屆尼泊爾國會選舉**響2017年11月26號同12月7號舉行。

背景
--

尼泊爾廢除君主制之後政局長期不穩，要由多個政黨組成聯盟執政，響執政聯盟入面成日換黨執政，搞到政策亂嗮龍。呢次舉行省級同聯邦選舉，係2008年廢除君主制以來第一次舉行，亦係從君主制邁向民主嘅里程碑，有望結束咁多年政局不穩嘅局面，一千五百四十萬個選民同時選出國會二百七十五席。

根據2015年通過嘅新憲法，尼泊爾要響2018年1月之前要完成地方、省同中央三個層級嘅選舉。而響5月舉行嘅地方選舉，尼泊爾共產黨（聯合馬列）攞到好成績，外界關注佢哋可唔可以響國會攞到過半席位，再次上台執政。

投票前多處發生小型爆炸，當局加派軍警保安。

結果
--

點票要到第二階段投票完咗之後先開始，預計12月中有會選舉結果。

候選人
---

總理德烏帕話，選舉肯定會為國家帶來繁榮穩定。

分析
--

### 選前

選舉結果會影響尼泊爾同兩大隔離國家—中國同印度未來關係走向。現任總理德烏帕領導嘅尼泊爾大會黨被視為親印度，前總理奧利帶領嘅尼泊爾共產黨（聯合馬列）就被視為親中國。而共產黨講明一旦上台，會重新啟動同中資企業合作價值廿五億美金嘅水電站項目，呢個計劃早前被德烏帕政府以合約有問題為理由取消，畀印度國營公司投標建造。

無論邊個掌權，都急需改善經濟，依靠旅遊業同外國援助嘅尼泊爾，重未響2015年嘅大地震入面完全恢復，2016年經濟增長係零，今年估計只有一點五個百分比。亦有尼泊爾官員話，中國同印度都嘗試用經濟嚟拉攏尼泊爾，中方答應提供八十四億美金經濟援助，印度就只有三億美金。

攷
-

1. 1 2 3 4 5 6 7 8  （繁體中文）尼泊爾國會選舉有望穩定政局 互聯網檔案館嘅歸檔，歸檔日期2017年11月26號，.，now新聞，響2017年11月27號搵到。

| * 睇
* 傾
* 改
尼泊爾 尼泊爾選舉 |
| --- |
| 制憲會議 | 
* 第1屆（2008年）
* 第2屆（2013年）

 |
| 國會選舉 | 

|  |  |
| --- | --- |
| 馬拉王朝 | 
* 第1屆（1959年）

 |
| 尼泊爾王國 | 
* 第1屆（1971年）
* 第2屆（1981年）
* 第3屆（1986年）
* 第4屆（1991年）
* 第5屆（1994年）
* 第6屆（1999年）

 |
| 
* 第1屆（2017年）

 |

 |
| 地方選舉 | 

|  |  |
| --- | --- |
| 尼泊爾王國 | 
* 第1屆（1992年）
* 第2屆（1997年）
* 第3屆（2006年）

 |
| 
* 第1屆（2017年）

 |

 |
| 公投 | 
* 1980年

 |
唔同色喺英文入面嘅名－圖入面每隻色都有隻字詞對應。
**色名**（粵拼：sik1 meng2）係指一隻語言用咩字詞嚟指唔同嘅顏色。對於色名嘅思考，可以係純物理性質嘅，即係齋靠考慮啲光嘅頻率（可以睇吓可見光嘅概念）嚟同唔同嘅顏色改名。不過另一方面，又有唔少語言學研究者想剖析自然語言點樣用字詞嚟指顏色。

事實表明，啲人講嘢嗰陣嘅用字，並唔完美噉反映顏色嘅客觀特質；例如粉紅同紅之間嘅差異，查實等同淺綠同深綠之間嘅，但好多語言都會有隻字特指粉紅，例如英文入面嘅 **pink** 或者日本話入面嘅 **pinku**（片假名：ピンク）噉，而唔淨只係將粉紅稱之為**淺紅**就算數－佢哋好似將粉紅當正咗係隻原色噉。

主要階段
----

有唔少語言學家都研究過色名。廿一世紀初嘅世界有成 7,000 幾隻語言，當中有好多語言嘅用家群都係未經過工業化嘅過程，或者係好與世隔絕（例子可以睇吓新畿內亞），未點樣接觸過現代英文等主流語言。語言學家請咗以呢啲噉嘅語言做母語嘅人返實驗室，畀佢哋睇一大拃顏色，再叫佢哋諗返自己嘅母語，同每一隻色由母語度搵隻字嚟對應佢。同時語言學家由搵啲以英文或者西班牙話等主流語言做母語嘅人返嚟，做同樣嘅程序；佢哋留意到啲事實－

* 唔同語言响「點分辨顏色」呢點上有唔少差異，例如廿一世紀初嘅粵文會有藍laam4同綠luk6嘅分野，但有啲語言會將藍當做綠嘅一種；
* 顏色之間有所謂嘅「等級差異」，即係話顏色可以分**基礎**同**冇咁基礎**，想像家陣設 X 同 Y 做兩隻唔同嘅色，「X 基礎過 Y」意思係指如果一隻語言會搵隻字嚟特指 Y，噉佢好大機會都會有隻字嚟指 X，但有好多語言都係「有字指 X 但冇字指 Y」嘅。

睇咗一大拃語言啲色名之後，語言學家就劃出咗以下嘅「顏色等級」：

### 等級 1

內文：白色同黑色
喺一隻語言當中最先出現嘅，會係指光（白色）同埋指暗（黑色）嘅字。即係話喺呢個階段，隻語言得兩隻字嚟指顏色，

* **光-白**（包埋黃）
* **暗-黑**（包埋藍同綠）

喺呢個階段，用隻語言嘅人傾向會將淺同暖嘅色當做**光-白**，同時將深同凍嘅色當做**暗-黑**。

### 等級 2

內文：紅色
用隻語言嘅人開始唔係齋靠光暗嚟分辨顏色。喺呢個時候，佢哋通常會整隻字嚟指紅色。即係隻語言會有

* **光-白**
* **暗-黑**（包埋藍）
* **紅**（通常會包埋黃同橙）

喺呢個階段，藍仲係傾向會畀用隻語言嘅人當係**暗-黑**。

### 等級 3/4

內文：黃色同綠色
睇埋：語言點分藍綠
用隻語言嘅人繼續靠光暗以外嘅條件嚟分辨更多唔同嘅色。喺呢個時候，佢哋通常會開始分黃色同綠色，當中黃色似乎有少少傾向會出現先。即係隻語言會有

* **光-白**
* **暗-黑**（好多時會包埋藍）
* **紅**
* **黃**
* **綠**（好多時會包埋藍）

五大隻字嚟指唔同嘅顏色。值得留意嘅係，有好多語言都傾向將藍當做綠嘅一種。例如**青**呢隻漢字就出嗮名定義含糊：**青**有時畀人用嚟指綠綠哋噉嘅色－例如廿一世紀初嘅粵文詞彙**青咇咇**ceng1 bi1 bi1就係噉；又例如廿一世紀初日本話入面嘅漢字**青**（日羅：ao）可以指藍又可以指綠，搞到唔少日本人索性由英文嗰度借詞，用 **guriin**（片假名：グリーン，嚟自英文 **green**）嚟特指綠色。

### 等級 5 或以上

以下嘅字會依次序先後噉出現：

* 藍色
* 啡色
* 紫色
* 橙色
* 灰色

粵語特色
----

粵語有樣嘢幾出名，就係好興用 **YXX** 噉嘅字詞嚟形容顏色，例如：


| 漢字 | 粵拼 |
| --- | --- |
| 黃黚黚 | wong4 gam4 gam4 |
| 紅卜卜 | hung4 bok1 bok1 |
| 紅噹噹 | hung4 dong1 dong1 |
| 青咇咇 | ceng1 bi1 bi1 |
| 白雪雪 | baak6 syut1 syut1 |
| 白晒晒 | baak6 saai4 saai4 |
| 烏卒卒 | wu1 zeot1 zeot1 |
| 黑鼆鼆 | haak1 mang1 mang1 |

... 等等。

睇埋
--

* Lexicon
* 語言演變
* 語言相對論
* 彩色視覺
* 色彩理論

註釋
--

1. ↑  呢隻字詞係特指綠色，唔包藍色。

參攷
--

1. ↑  Kay, P. & McDaniel, C. K. (1978). The linguistic significance of the meanings of basic color terms. *Language*, 54(3), 610-646.
2. ↑  Davidoff, Jules (1997). *Colour Categories in Thought and Language*; "The neuropsychology of color". Cambridge, England: Press Syndicate of the University of Cambridge. pp. 118-120.
3. 1 2  Zaslavsky, N. Kemp, C. Tishby, N. & Regier, T. (2019). Color naming reflects both perceptual structure and communicative need (PDF). *Topics in cognitive science*, 11(1), 207-219.
4. ↑  Berlin, B. & Kay, P. (1991). *Basic color terms: Their universality and evolution*. Univ of California Press.
5. ↑  De Sousa, H. (2011). Changes in the language of perception in Cantonese. *The senses and society*, 6(1), 38-47.
6. ↑  青啤啤, *CantoDict*.
7. ↑  Aoi (青い) vs Midori (緑): Is It Blue or Green?. *Coto Academy*.
8. ↑  Colours in Cantonese (PDF). *Cantonese For Families*.

| * 睇
* 傾
* 改
語言類型學嘅主要概念 |
| --- |
| **音系類型**
* 聲調語言（聲調輪廓 · 純平同非平聲調）
* 音節結構（複輔音）
* 等時
 |
| **語序**
* VO 語序（SVO · VSO · VOS）
* OV 語序（SOV · OSV · OVS）

* OS 語序
* 自由語序
* 關係子句
* 短語中心方向
* 話題優先語言
 |
| **詞句配列**
* 可以睇咗文法格先
* 對格型、能格型、二種斜格型同三立型
* 分裂能格型

* 雙及物配列（直接 · 間接）
* 睇埋零標記語言
 |
| **構詞類型**
* 分析語同綜合語
* 孤立語、黏著語同屈折語
 |
| **拉雜相關**
* 文法（關係子句 · 一致）
* 論元價位
* 據由嘜法
* 省略、無主語言同甩代語言

* 數詞
* 色名
* 普世語言通則
* 語言學（比較語言學 · SLA）
* 語言距離
* 翻譯
* NLP
 |
**高低重音**或者**音高重音**（英文：**Pitch accent**），係一種重音。喺**高低重音語言**裏面，一個詞入面嘅每個音節啲音調，取決於嗰個音節喺詞裏面出現嘅位置。同**高低重音語言**相對，喺聲調語言度，每個音節有自己固定嘅聲調，佢嘅聲調同佢喺詞裏面出現嘅位置無關。世界上好多語言（例如日語、吳語等）都含有高低重音系統（另一種係輕重重音）。

例如話，對於同樣都淨係得高低兩調之分嘅音高重音語言同聲調語言，一個雙音節詞[aba]， 喺音高重音語言裏面只有兩種可能嘅音調：[ába]或[abá]。而喺聲調語言中就可能有四種：低低調[àbà]、高高調[ábá]、高低調[ábà]、低高調 [àbá]。

日語
--

內文：日語高低重音
日語通常被認爲有高低重音。不過唔似塞爾維亞-克羅地亞語，日語只有20%嘅詞彙有音高重音，另外80%就冇重音。

音位降階或者比音高重音更加可以準確噉描述日語嘅重音特點。一個詞嘅音調不斷上升直到音位降階，之後音調急劇下降。喺雙音節詞裏面，呢種表現係*高-低*同*低-高*嘅對立。無重音詞亦係*低-高*，但係後繼音節嘅音調令佢有別於有重音詞。

| 重音喺首音節 | 重音喺次音節 | 無重音 |
| --- | --- | --- |
| [ka↓ki] | 牡蠣 | [kaki↓] | 垣 | [kaki] | 柿 |
| *高-低* | *低-高* |  |

吳語
--

吳語，特別係上海話、寧波話，已經逐漸由聲調語言演變成一種音高重音語言。

以上海話為例。上海話每個字單獨讀時，依然有固定嘅聲調：陰平（調值53）、陰去（調值34）、陽去（調值13）、陰入（調值5）、陽入（調值2）。但係喺口語嘅詞句裏面，字嘅聲調消失，而代之以高、中、低三個音調。詞首如果係陽去或陽入字，則該字只可能係低音調（調值22或11）；詞首如果係陰去或陰入字，則該字只可能係中音調（調值33）；詞首如果係陰平字，則該字只可能係高音調（調值55）。多音節詞裏面，第一個字嘅音調決定了該詞裏面其他所有字嘅音調。如果第一個字係高音調，後面嘅字都讀中音調；如果第一個字讀中音調或低音調，嗰麽第二個字讀高音調，再後面嘅字讀中音調。

|  |  |  |  |
| --- | --- | --- | --- |
| **首字為陽去或陽入字（低音調）** | *zanhegnin* | 上海人 | 低-高-中 |
| **首字為陰去或陰入字(中音調)** | *Odali'ia* | 澳大利亚 | 中-高-中-中 |
| **首字為陰平字(高音調)** | *kónkonchitsau* | 公共汽車 | 高-中-中-中 |

吳語臨紹小片慈溪話只係剩低4個聲調，4個冇任何辨義作用嘅聲調：陰舒，陽舒，陰入，陽入。陰陽係可以通過聲母嘅清濁來區別嘅，而舒入就同韻母有關。亦即係話，喺慈溪話中，聲調已經係冇咗作用。噉佢就已經可以話完全係一種音高重音語言嘞。

參考文獻
----

* This usage of the term 'pitch accent' was proposed by Bolinger (1958), taken up by Pierrehumbert (1980), and described in Ladd (1996).\* Bolinger, Dwight (1958), "A theory of pitch accent in English", *Word*,第14卷, pp. 109–49 `{{citation}}`: `|access-date=` requires `|url=` (help).
* Ladd, Robert D. (1996), *Intonational Phonology*, Cambridge, UK: Cambridge University Press
* Pierrehumbert, Janet (1980). "The phonology and phonetics of English intonation" (PDF). PhD thesis, MIT, Published 1988 by IULC. 原著 (PDF)喺2009-06-25歸檔. 喺2008-01-14搵到. `{{cite journal}}`: Cite journal requires `|journal=` (help); Cite has empty unknown parameter: `|coauthors=` (help); Unknown parameter `|dead-url=` ignored (`|url-status=` suggested) (help)
* Fortson IV, Benjamin W. (2004), *Indo-European Language and Culture*, Blackwell Publishing, ISBN 1-4051-0316-7
佘繼泉出席撐政改集會
**佘繼泉**（Wilson Shea Kai Chuen，1962年—），祖籍廣東汕頭，香港親中派政治人兼商人，有份發起西九新動力，亦係新論壇成員，佢也亦係廣東省清遠市政協委員。

政治參與同經歷
-------

佢係香港親中派嘅支持者。

佘繼泉曾以獨立身份參選2007年深水埗區議會選舉富昌選區，被民協黎慧蘭以8%之差擊敗。佢之後再以獨立身份參選2010年立法會九龍西補選，但都輸左。

佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

參考
--

1. ↑  〈新世紀論壇 | 凝聚中層力量，維護全港整體及長遠利益〉. *www.ncforum.org.hk*. 喺2022-09-27搵到.
2. ↑  立會補選再有10人報名，新報，2010年4月8日
3. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
4. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
5. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
**王書君**（1948年—），山東青島人，美籍戰史學家，畀美國司法部起訴渉嫌係中國共產黨喺美國嘅間諜。

生平
--

王書君早年喺青島文登路小學、青島第二中學讀書，之後考入山東大學歷史系。 1982年畢業後曾經喺青島市社會科學院任職。 1987年被聘為副研究員，1992年升任研究員。 1994年，他喺歷史學家唐德剛嘅引薦下去咗美國哥倫比亞大學東亞研究所訪學，之後仲攞埋後加入美國國籍 。

2006年，佢同陳一諮、王丹等喺美國發起成立紀念胡耀邦趙紫陽基金會，並出任秘書長一職，之後喺2021年起任基金會副會長 。2017年，他獲頒世界華商投資基金會主辦嘅第15屆「世界傑出華人獎」 。

王書君長期從事戰爭史研究，先後出版過《二戰海空大戰紀實：太平洋海空戰》、《日美太平洋血戰記》、《二次大戰風雲錄》、《張學良世紀傳奇：口述實錄》、《太平洋大戰》三部曲等著作。

爭議
--

### 著作抄襲問題

不過《張學良世紀傳奇》一書出版後受到唔少頗多爭議。呢本書引用咗王書君喺唐德剛果邊借到嘅11盤採訪張學良嘅錄音帶，出版時亦署名"訪錄者唐德剛"，呢本書嘅出版並未有得到唐德剛嘅正式授權（唐德剛後來根據錄音帶內容出版咗《張學良口述歷史》） 。哈爾濱作家張永濱則表呢本書部分內容抄襲咗佢所著嘅《張學良寫真》、《百年少帥張學良傳》。佢因而起訴咗王書君同出版嘅山東友誼出版社，最終北京市第二中級人民法院喺2005年判決王書君敗訴，要求佢賠禮道歉並賠償張永濱嘅經濟損失 。此外，仲有多位研究張學良嘅專家指出咗嗰本書其他內容嘅錯誤 。

### 渉嫌擔任中共間諜被美國政府起訴

2022年3月，王書君因為涉嫌為中國政府充當代理人，違反美國法例，被美國司法部起訴。司法部披露其材料指出，佢至少喺2015年開始，就喺中國國家安全部嘅指使下收集一啲海外異見人士、香港民主活動人士嘅信息並彙報俾國安部，其中被套料人士中包括香港民主黨前主席何俊仁。事件引起一定討論，其中王丹喺自由亞洲電台評論事件，指事件證明中共始終把海外民主運動當做嚴重嘅政治威脅，並一直千方百計進行破壞。時事評論員馮睎乾就分析，指王書君喺2019年4月搜集到一啲香港民主派人士嘅名字同聯絡方法，而呢啲人之後先後被中共拘捕，由此證明王書君也有份向國安部提供呢啲香港人嘅情報。馮睎乾又話，如果何俊仁當初有上維基百科就知道呢個人唔可信，就唔會搞成咁。

參考文獻
----

1. 1 2  〈王書君簡介〉. 《文匯報》. 2017-07-01. 原著喺2022-06-21歸檔. 喺2022-05-20搵到.
2. ↑  〈基金會簡介〉. 《胡耀邦趙紫陽基金會》. 原著喺2022-03-16歸檔. 喺2020-04-05搵到.
3. ↑  〈黃湘詅獲世界傑出華人藝術家獎〉. 《中時新聞網》. 2017-05-24.
4. ↑  〈著名華人戰史學家王書君回鄉省親並拜會我辦〉. 《青島政務網》. 2017-05-12. 原著喺2022-06-21歸檔. 喺2022-05-20搵到.
5. 1 2  〈唐德剛版《張學良口述歷史》出版始末〉. 《中新網》. 2009-11-09.
6. ↑  〈哈爾濱作家張永濱15載打贏14場維權官司〉. 《中國作家網》. 2009-07-23.
7. ↑  "Five Individuals Charged Variously with Stalking, Harassing, and Spying on U.S. Residents on Behalf of the PRC Secret Police". *United States Department of Justice*. 2020-03-16.
8. ↑  〈美國指控五名中國政府代理人案（四）：王書君案〉. 《自由亞洲電台》. 2022-03-24.
9. 1 2  〈馮睎乾：某種老共朋友〉. 《大紀元時報 香港｜獨立敢言的良心媒體》 (香港中文). 2022-05-19. 喺2022-05-20搵到.
10. ↑  〈评论 | 王丹：中国海外民运的意义〉. *Radio Free Asia* (中國中文). 喺2022-05-20搵到.
洲頭咀附近地區嘅地名用字洲咀大街嘅巷牌洲咀橫街嘅巷牌濱江西路（洲咀大街）巴士站嘅站牌洲頭咀公園嘅綠道指向牌
**洲頭咀**（粵拼：zau1 tau4 zeoi2；官方英文：**Zhoutouzui**），舊時寫做**洲頭嘴**（傳統英文：**Honam Point/Store Houses**），係廣東省廣州市嘅一笪地頭，喺依家海珠區嘅西北角，白鵝潭東南冇幾遠岸度。

名
-

佢喺河南沙洲嘅西北邊靠近珠江邊嘅位，所以嗰度又可以嗌「洲頭」，又因為佢喺最西北邊而嗌成咀，所以「洲頭咀」嘅名係噉嚟。

「嘴」字喺地理上嚟講，就係尖突出嚟嘅嘢，好似個嘴噉。由於粵語入邊，「嘴」同「咀」係一樣音，加上佢嘅筆劃比較少，而家喺大多數嚟講，都係寫「咀」。「咀」字本身就係「咀嚼」噉解，同地理上嘅「嘴」無關。

史
-

喺1860年嗰時嘅洲頭咀地圖
洲頭咀喺大清嗰時屬廣州府番禺縣，由於佢喺花地隔開咗條河，都係番禺縣，而北面冇幾遠就係沙面，調返轉頭係屬南海縣。

地理位置
----

洲頭咀將珠江水一分為二，其中一條去東，重有一條去東南，兩條喺峨嵋沙南邊重新匯合。

狀況
--

洲頭咀以前有座洲頭咀碼頭同洲頭嘴客運站，有船到香港同廣東嘅其他離島。而家隔籬重有條洲頭咀隧道。

### 公園

收尾起嘅洲頭咀公園原先係綠樹成蔭，四圍街坊週時都有入去唞下鍛煉下，之不過隨著2021年左近政府主導、由廣州市城市更新項目建設管理辦公室負責嘅《市管八條重要道路及周邊區域更新改造提升節點工程之濱江西路洲頭咀公園節點》項目嘅開展，公園俾大幅斬樹同鋪埋草皮，夾埋同期嘅其他斬樹工程一樣惹起市民極大嘅關注

附近嘅交通
-----

* 廣州地鐵：
8號綫：鳳凰新村站

附近嘅景區
-----

* 洲頭咀反租地抗英鬥爭紀念碑
* 洲頭咀公園

攷
-

1. ↑  洲头咀抗英纪念浮雕 互聯網檔案館嘅歸檔，歸檔日期2015年9月22號，. 海珠区档案公众信息网
2. ↑  洲头咀公园(图) 互聯網檔案館嘅歸檔，歸檔日期2015年9月22號，. 海珠区档案公众信息网
3. ↑  洲头咀抗英纪念浮雕 互聯網檔案館嘅歸檔，歸檔日期2016年3月5號，. 廣東文化網
4. ↑  洲头咀周边景色 互聯網檔案館嘅歸檔，歸檔日期2015年9月22號，. 海珠区档案公众信息网
5. ↑  洲头咀抗英纪念浮雕 互聯網檔案館嘅歸檔，歸檔日期2016年3月5號，. 廣州圖書館
6. ↑  〈廣州市海珠區洲頭嘴客運碼頭〉. 長途吧網. 原著喺2015-04-14歸檔. 喺2015-03-23搵到.
7. ↑  〈广州8条主要道路品质提升，砍迁大树7182株，你怎么看？〉. 騰訊. 2021-07-10. 原著喺2021-07-11歸檔. 喺2021-07-11搵到.
8. ↑  改造後嘅公園鳥瞰
**緊急狀態**係指當一個國家陷入咗或者即將陷入危機，例如自然災害、內亂、打仗、瘟疫、流行病等等，甚至有可能會影響國家嘅發展同存亡嘅時候，政府就會宣布呢種狀態。喺國家進入咗緊急狀態嘅時候，政府可以實施平時唔畀執行嘅政策，以保障公民嘅安全。

緊急狀態亦都可以用作暫停國家憲法或者基本法保障嘅權利同自由嘅理由或藉口，有時通過戒嚴或者係撤銷人身保護令，噉做嘅程序同合法性因國家或地區而異。

國際法
---

根據國際法，根據緊急情況嘅嚴重性同政府嘅政策，喺緊急狀態期間權利同自由可能會被停止。

用途同觀點
-----

雖然喺民主國家入面相當罕見，但係獨裁政權成日宣佈喺政權存在期間無限期延長或延長一段時間嘅緊急狀態，以便可以推翻法律來凌駕其公民嘅人權，呢啲人權通常受到《公民權利和政治權利國際公約》保護，喺某啲情況下，會宣布埋戒嚴令，令軍隊有更大嘅行動權。在其他情況下，政府可以唔宣布緊急狀態並採取事實上嘅措施或通過法令。

《公民權利和政治權利國際公約》第4條允許各國喺「公共緊急狀態」期間貶低《公民權利和政治權利國際公約》保障嘅某啲權利。但係任何削弱《公約》義務嘅措施，都要喺緊急情況所需嘅範圍入面，並且必須由締約國向聯合國秘書長宣布。《歐洲人權公約》同《美洲人權公約》有類似嘅貶損條款，唔允許減損《國際勞工公約》。

### 缺點

一啲政治理論家，例如卡爾施密特，認為決定啟動緊急狀態嘅權力定義咗主權本身。喺State of Exception (2005)入面，Giorgio Agamben（英文：Giorgio Agamben）批評咗呢個諗法，認為緊急狀態嘅機制剝奪咗某啲人嘅公民權利同政治權利，從而產生咗佢對"homo sacer（英文：homo sacer）"嘅解釋。

緊急狀態可以通過調用而被濫用。例如緊急狀態允許一個國家喺唔尊重人權嘅情況下壓制內部反對派，例如1991年8月嘅蘇聯未遂政變，政變領導人宣布國家進入緊急狀態；政變失敗導致蘇聯解體。

已批准或加入具有約束力嘅國際協議（如ICCPR、美國同歐洲人權公約以及國際勞工公約）嘅國家嘅削弱由獨立專家委員會、地區法院同其他締約國監督。

參考
--

1. ↑  See Judson, 2012, "Where is R2P grounded in international law 互聯網檔案館嘅歸檔，歸檔日期2020年9月22號，.".
2. ↑  *European Convention on Human Rights*, Article 15
3. ↑  *American Convention on Human Rights*, Article 27
4. ↑  Agamben 2005
5. ↑  "Algeria's state of emergency to be lifted 'imminently'". *BBC News*. 22 February 2011. 喺29 March 2011搵到.
**林百欣**（1914年12月21號—2005年2月18號），係香港生意人，麗新集團創辦人，人稱「林伯」，亦係「潮汕四寶」其中之一（另外三位係陳偉南、饒宗頤、莊世平）。

生平
--

林百欣1914年喺廣東潮陽出世，出身富裕，老豆林獻之係開銀行嘅。1931年，林百欣跟埋老豆嚟香港，喺民生書院讀書。1935年，21歲嘅佢畀老豆叫佢返去鄉下嘅佳成銀行做後生。1937年佢經澳門再嚟到香港創業。1945年，林百欣同老婆喺深水埗開咗成福針織廠，再喺兩年之後成立麗新製衣。

1970年，麗新開始涉足地產，初時係起工廠大廈，後來連住宅同商廈都有。

1988年，林百欣嘅麗新同鄭裕彤嘅新世界聯手入主亞洲電視，到2002年，麗新將亞視賣畀劉長樂同陳永棋等人。

1997年，林百欣因為涉嫌貪污，畀台灣當局拉咗。到1999年，林百欣畀法院判貪污罪成，要坐3年2個月監。

2004年，林氏將佢揸住嘅麗新股權轉讓畀二太余寶珠同佢嘅仔林建岳。

2005年，林百欣因為吸入性肺炎入院，期間引起膽管發炎、肺部感染同埋腎功能衰竭等等併發症，之後重蔓延到小腸同大腸，最後喺2月18號上晝11點喺瑪麗醫院病逝，終年90歲。

屋企
--

林百欣一生人總共有一妻三妾：大婆賴元芳、二太余寶珠、三太顧瑞英同四太蔡艷如，四房人同佢生咗三子（林建名、林建岳同埋林偉鈞）四女，加埋一個便宜仔（林建康），總共八人。

睇埋
--

* 林百欣家族
* 麗新發展
* 鱷魚恤

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**莫嘉傑**，香港親中派政治人。1995年9月1日出生。曾經參選2019年香港區議會選舉，出戰黃大仙龍星區但落敗，之後同一啲親中派人士合組KOL100，轉戰網絡，成為KOL。佢喺自己嘅YouTube頻道化名做「肥仔傑」。

早年經歷
----

佢曾經去英國留學，2018年完成碩士課程後回港。

政治觀點
----

佢係香港親中派人士，曾經多次發起針對非建制派嘅聯署，當中包括2014年要求港大中止戴耀廷副教授資格，以及2016年反對青年新政兩名立法會議員宣誓。就青年新政宣誓嘅宣誓風波，佢甚至曾經入稟法院，要求剝奪二人議員資格，並得到同屬親中派嘅莊永燦律師支持。

佢又曾經形容，喺香港反送中運動入面，有好多新媒體假信息又大罵好多香港年青人被洗腦，無清醒思考，好容易被錯誤輿論帶偏。

部份公職
----

* 全國青聯委員

參考
--

1. ↑  kowloonpost (2020-02-25). 〈莫嘉傑 轉戰網絡 開拓區政新道路〉. 《Kowloon Post 龍週》 (臺灣中文). 喺2022-04-24搵到.
2. 1 2 3 4  〈網紅莫嘉傑膺全國青聯委員：網絡與線下結合服務港青 - 香港文匯網〉. *news.wenweipo.com*. 原著喺2023-01-29歸檔. 喺2022-04-24搵到.
3. ↑  〈政情：疫後最想去英國 莫嘉傑恨補影畢業相〉. 《東方日報》 (香港中文). 喺2022-04-24搵到.
4. ↑  陳雯慧 (2016-10-17). 〈游蕙禎與梁頌恆等宣誓爭議 大專生入稟求梁游「無得做議員」〉. 《香港01》 (香港中文). 喺2022-04-24搵到.
**法屬路易斯安那（粵拼：faat3 suk6 lou6 jik6 si1 on1 naa6）**係法國喺北美洲嘅殖民地新法蘭西嘅其中一個行政區。喺1682年，路易斯安那正式成為法國嘅殖民地，並以當時嘅法國國王路易十四世嚟到為呢個地方命名。 法國喺1682年-1763年，同1800-1803年嗰陣擁有呢個殖民地。

歷史
--

喺1762年嗰陣，法國同英國正因爲北美洲殖民地控制權而打緊七年戰爭。喺1762年11月法國同西班牙簽咗《楓丹白露條約》，並喺條約生效咗之後，正式將密西西比河以西嘅土地割讓俾西班牙。 喺1763年，英國取得咗七年戰爭嘅勝利。喺呢場戰爭結束咗之後，英國同法國喺巴黎度簽咗《巴黎條約》，呢個條約嘅其中一個條款就係，英國將會獲得密西西比河以東嘅土地。因此喺《巴黎條約》條約生效咗之後，密西西比河移東嘅土地主權正式歸於英國。

喺1800年，西班牙同法蘭西第一共和國簽咗第三次聖伊德方索條約，條約嘅其中一個條款就係，西班牙會將路易斯安那還返俾法國嚟到換取意大利嘅一部分土地。

參考
--

1. ↑  "". *Academic accelerator*. `{{cite web}}`: External link in ``|title=`` (help); Missing or empty `|url=` (help)CS1 maint: url-status (link)
2. ↑  "The French in New Orleans". *HISTORY* (英文). 2018-08-21. 喺2024-02-11搵到.
3. ↑  〈法属路易斯安那〉. 《维基百科，自由的百科全书》 (中文). 2023-06-10.
4. ↑  "Treaty of Fontainebleau". *64 Parishes* (英文). 喺2024-02-11搵到.
5. ↑  "Treaty of Paris | End of French & Indian War, Peace, Colonies | Britannica". *www.britannica.com* (英文). 2024-02-10. 喺2024-02-11搵到.
6. ↑  "Third Treaty of San Ildefonso". *64 Parishes* (英文). 喺2024-02-11搵到.


|  |  |
| --- | --- |
| Stub icon | 呢篇文係法國楔位文。歡迎幫維基百科擴寫佢。睇 • 論 • 改 • 歷 |
**萬千星輝頒獎典禮2017**（英文：**TVB Awards Presentation 2017**）喺2018年1月21號舉行，由鄭裕玲、、陸永同C君主持，而區永權則係得獎名單宣佈嘅司儀。呢屆獎項總共有15個，其中「全球網民最喜愛劇集」、「最受歡迎電視拍檔」同埋「TVB五十週年光輝大獎」係呢一年新增嘅項目；所有除咗戲劇以外嘅節目都會參加「最佳非戲劇節目」嘅競爭，唔再分開綜藝、資訊同特備節目，一共有5個獎項。至於「專業演員大獎」同「萬千光輝演藝人大獎」喺呢屆冇頒發。

事件
--

### 蔡康年喺紅毯環節期間主持表現嚴重出錯

蔡康年喺《萬千星輝頒獎典禮2017》紅毯環節嗰陣，接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。

參考
--

1. ↑  〈台慶有彩蛋 蔡康年災難級MC是但噏〉. 《東方日報》 (香港中文). 喺2021-10-03搵到.
2. ↑  張嘉敏 (2018-01-24). 〈【萬千星輝】蔡康年做紅地氈司儀出錯 讀錯名最尷尬：請大家原諒〉. 《香港01》 (香港中文). 喺2021-10-03搵到.
3. ↑  网易 (2021-03-07). 〈港版朱丹主持灾难级翻车，多次念错艺人名字，还被怒斥不尊重女性〉. *www.163.com*. 喺2021-10-03搵到.
| How to read a taxoboxHow to read a taxobox**啤酒花** |
| --- |
| 喺荷蘭種嘅啤酒花喺荷蘭種嘅啤酒花 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 薔薇目 Rosales |
|
|
|
|
|
|
|
|
| 科 | 大麻科 Cannabaceae |
|
|
|
|
|
| 屬 | 葎草屬 *Humulus* |
|
|
|
|
|
|
|
| 種 | **啤酒花 *H. lupulus*** |
|

 |
|
| 二元學名 |
| ***Humulus lupulus*** |
|
|
|
|
|
|
|
|
|
|
|
|
|
|
| 別名 |
| 
* *Humulus cordifolius* Miq.
* *Humulus volubilis* Salisb. nom. illeg.
* *Humulus vulgaris* Gilib.
* *Lupulus amarus* Gilib.
* *Lupulus communis* Gaertn.
* *Lupulus humulus* Mill.
* *Lupulus scandens* Lam. nom. illeg.

 |

**啤酒花**（粵拼：be1 zau2 faa1；學名：*Humulus lupulus*），又嗌**蛇蔴花**（se4 maa4 faa1）、**酒花**，係大麻科葎草屬嘅長年生爬藤草本植物，我家係歐洲、西亞同北美洲、中國嘅華北同東北平原、山東地區都搵到。

樣
-

植株長可以去到10m，成樖嘢有倒鉤刺，梗同葉柄都係有好多幼毛，超濃密。葉對生，紙質，樣似心形到蛋形不等，三裂到唔裂（多數係三裂），闊4～8cm，基部心形到圓形，邊緣有粗鋸齒；正面生細密毛，背面生疏冇同黃色粉狀油滴仔；葉柄長度成日短過葉片。花單性，公乸唔同樹；其中花公屬圓錐花序，花乸屬短穗狀花序；花被片同花芯各有5條，花乸多數每兩隻喺杈位生隻苞片，苞片好似瓦片噉疊埋重要氹氹轉嚟生；每年5～6月開花。果屬穗果或毬果，淡黃白，似波噉，宿存苞片膜質兼加大，有黃色粉狀油滴窿，幾乎冇毛；苞片入面各㔷埋咗兩隻瘦果；每年6～9月結果。

用途
--

植株多數用嚟整酒，入面有0.3～1%嘅揮發芳香油，亦有4%嘅苦味素，重有13%嘅單寧響度。雖然佢嘅花有比較高嘅營養價值同藥用功效，但飲得太多或成日飲好易醉或引發酒精肝。

相
-

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 嫩葉到成葉嘅過程 |
| 嫩葉到成葉嘅過程  |

|  |
| --- |
| 花公 |
| 花公  |

|  |
| --- |
| 花乸 |
| 花乸  |

|  |
| --- |
| 果（未熟之前） |
| 果（未熟之前）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 習性 |
| 習性  |

 |

有關嘅書
----

* 中国少年儿童百科全书 自然·环境 第405－406页　浙江教育出版社 ISBN 7-5338-1946-2/G·1942
* 城市野花草 第370页 机械工业出版社　　ISBN 978-7-111-41837-5

連出去
---

* 啤酒花 Humulus lupulus 中国植物志
* 啤酒花 Humulus lupulus L. 中国植物物种信息数据库
* （繁體中文）（英文）啤酒花 Pijiuhua 藥用植物圖像數據庫 (香港浸會大學中醫藥學院)
**第11屆巴基斯坦下議院選舉**響2018年舉行。

背景
--

謝里夫三度出任巴基斯坦總理都係做唔滿任期，謝里夫響1999年因為軍事政變，提早結束總理任期，2007年結束流亡回國。2013年佢領導嘅穆斯林聯盟響選舉入面壓倒性贏出，成為第一大黨，又再次出任總理。2017年巴基斯坦最高法院五名法官組成嘅審理小組，認為謝里夫同佢屋企人無法解釋點解有巨額財富，7月28號頒布裁決，法官話謝里夫唔可信同誠實，撤銷佢嘅國會議員資格，同時亦唔能夠繼續出任總理，又下令反貪機構國家稽查局，六個禮拜入面刑事調查謝里夫同佢三個仔女涉嫌隱瞞資產，謝里夫係第二個因為巴拿馬文件而要落台嘅國家政要；總理府發表聲明，話謝里夫對裁決有嚴重保留，公義亦冇得到彰顯，但係佢基於尊重法治同司法制度，已經辭職落台；單案源於2016年，震撼全球政壇嘅巴拿馬文件揭發咗謝里夫嘅仔透過多間離岸公司控制海外資產，包括倫敦四個物業。佢否認指控，又話係用合法資金響海外從事商業活動。

分析
--

分析話，謝里夫可能會提名自己嘅人選出任總理，直至選舉為止。

結果
--

由伊姆蘭汗領導嘅正義運動黨攞到最多議席，正義運動黨聯合埋其他細黨一齊執政，伊姆蘭汗成為總理。

攷
-

1. 1 2 3  （繁體中文）巴基斯坦總理謝里夫涉貪遭撤職，now新聞，響2017年7月28號搵到。

| * 睇
* 傾
* 改
巴基斯坦巴基斯坦選舉 |
| --- |
| 下議院選舉 | 

|  |  |
| --- | --- |
| 英屬印度 | 
* 第1屆（1920年）
* 第2屆（1923年）
* 第3屆（1926年）
* 第4屆（1930年）
* 第5屆（1934年）
* 第6屆（1945年）

 |
| 
* 第1屆（1970年）
* 第2屆（1977年）
* 第3屆（1985年）
* 第4屆（1988年）
* 第5屆（1990年）
* 第6屆（1993年）
* 第7屆（1997年）
* 第8屆（2002年）
* 第9屆（2008年）
* 第10屆（2013年）
* 第11屆（2018年）

 |

 |
| 上議院選舉 | 
* 第1屆（2006年）
* 第2屆（2009年）
* 第3屆（2012年）
* 第4屆（2015年）
* 第5屆（2018年）

 |
| 地方選舉 | 

|  |  |
| --- | --- |
| 英屬印度 | 
* 第1屆（1937年）
* 第2屆（1946年）

 |
| 
* 第1屆（1951年）
* 第2屆（1953年）
* 第3屆（1954年）

 |

 |
| 公投 | 
* 1960年
* 1984年
* 2002年

 |
**劉綺婷**（**Yanny Lau**，1998年9月21號—）係香港女歌手，本身係舞蹈員同跳舞導師。佢2021年參與ViuTV搞嘅真人騷選秀《全民造星IV》，96強止步，之後獲邀加入由《造星IV》參賽者自組組合Lolly Talk，做咗其中一位成員。

簡歷
--

劉綺婷中學讀十八鄉鄉事委員會公益社中學。佢自細就學跳舞，讀中學嗰陣連續6年都做啦啦隊隊長。佢擅長爵士放克舞同甩手舞等等比較女性化嘅舞。

佢加入Lolly Talk前係個自由工作者，做過舞蹈員、舞蹈導師同模特兒等工作。佢亦經常喺Instagram入面發佈唔同流行歌曲嘅舞蹈Cover影片，又喺2022年開網店賣時裝產品。

劉綺婷參與《全民造星IV》嘅參賽編號係48號。佢喺Pre round表演《愛情當入樽》後，表示揀啦啦隊演出係為咗向評判﹑導師同埋在場參賽者打氣，所以佢班擁躉叫劉綺婷做「隊長」同自稱「隊友」。

劉綺婷之後獲邀加入由《造星IV》參賽者自組組合Lolly Talk，做咗其中一位成員。

演出
--

### 電視節目（ViuTV）

* 2021年：《全民造星IV》參賽者
* 2022年：《囝囝女女730》第272集嘉賓

### MV

* 2023年：洪嘉豪《My Secret Park》

出面網頁
----

* 劉綺婷嘅Instagram頁
* 全民造星IV | Yanny

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |

| * 睇
* 傾
* 改
Lolly Talk |
| --- |
| 曾美欣 · 吳倩怡 · 劉綺婷 · 黃詠霖 · 鄭芷淇 · 陳紀澄 · 黃敏蕎 · 郭曉妍 |
| 單曲 | 

|  |  |
| --- | --- |
| 2022 | 
* 《8SEC》
* 《三分甜》
* 《五種愛的密語》

 |
| 2023 | 
* 《七姊妹星團》
* 《一把火》
* 《四方帽之約》
* 《二人限定故事》

 |
| 2024 | 
* 《六度相隔理論》

 |

 |
| 其他相關 | 《全民造星IV》 ·  許軼 |
|  Category **類** |
| How to read a taxoboxHow to read a taxobox**通菜** |
| --- |
| 通菜嘅花同埋葉通菜嘅花同埋葉 |
|
| **物種分類** |
| 

|
|  |
|
|
| 界 | 植物界 |
|
|
|
|
|
| 門 | 被子植物門 |
|
|
|
|
|
|
|
| 綱 | 雙子葉植物綱 |
|
|
|
|
|
| 目 | 茄目 |
|
|
|
|
|
|
|
|
| 科 | 旋花科 |
|
|
|
|
|
| 屬 | 番薯屬 |
|
|
|
|
|
|
|
|
|

 |
|
| 二元學名 |
| ***Ipomoea aquatica***Forssk. |
|
|
|
|
|
|
|
|
|
|
|
|
|
|
|

通菜
牛肉炒通菜
**通菜**（**Tung Choi**，學名：***Ipomoea aquatica***）又叫**空心菜**，書面語**蕹菜**（讀：ung³ choi³）。因為樖菜莖（逛陰上聲 kwaang²）通心，所以叫空心菜。係一年生或者多年生嘅草本植物，開白色喇叭形嘅花。通菜又因唔同嘅種植方法分為水蕹同旱蕹兩種。

廣東人認為通菜容易做成抽筋，所以叫通菜做**抽筋菜** 。

名
-

通菜仲有好多名：竹葉菜、通心菜、藤藤菜、蓊菜，應菜。

功效
--

涼血利尿，潤腸通便，清熱解毒，止血。

環境
--

最特別係好抵得熱。15℃ 到 40℃ 都生得到，適應力強，無論乾地、水田、溝邊都可以種。唔挨得寒，遇霜條梗同啲葉會凍死 。

原產地
---

原產東亞，主要分佈喺亞洲溫熱帶地區。

菜譜
--

* 椒絲腐乳蒜茸炒通菜
* 蒜蓉炒通菜

睇埋
--

* 通菜街

攷
-

1. 1 2  夏日時菜 ---- 蕹菜
2. ↑  蕹菜
3. 1 2  "蕹菜 - ENaturalHealthCenter.com (e2121.com)". 原著喺2007年11月8號歸檔. 喺2008年8月10號搵到.
| How to read a taxoboxHow to read a taxobox**仙人掌**
化石年代：35–0 Ma 
PreЄ
Є
O
S
D
C
P
T
J
K
Pg
N

晚古近紀 - 而家 |
| --- |
|  |
|
| **物種分類** |
| 

|
|  |
| 域(Domain): | 真核域 Eukaryota |
|
| 界 | 植物界 Plantae |
|
|
|
|
|
| 門 | 被子植物門 Angiosperm |
|
|
|
|
|
|
|
| 綱 | 雙子葉植物綱 Eudicots
核心雙子葉植物綱 Core eudicots |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | **仙人掌科 Cactaceae**Juss. (1789), nom. cons. |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 亞科 |
| * 仙人球亞科 Cactoideae
* 擬葉仙人掌亞科 Maihuenioideae
* 圓扇仙人掌亞科 Opuntioideae
* 麒麟仙人掌亞科 Pereskioideae
 |
|

**仙人掌**（粵拼：sin1 jan4 zoeng2；學名：*Cactaceae*）係石竹目仙人掌科嘅植物統稱，屬下有2000個品種，原產地喺墨西哥，而家一般分佈響沙漠地區。呢種植物俾人稱為「沙漠生靈」。

形態
--

仙人掌形態有好多種，有掌形、波形、柱形等。因為要適應乾燥環境，佢哋嘅葉演化成刺形，而莖就儲住好多水份而變得肥大肉厚，而莖嘅表皮有厚而硬嘅蠟質保護層或生咗好多密拃拃嘅絨毛出嚟，保護佢唔會因為強光猛咁射而蒸發水分。尤其係佢嘅根系比較大，可以吸收落得比較少嘅雨。如果沙漠地區一落雨，佢就喺土層入面生好多新嘅根出嚟吸好多水。另外佢嘅大根有比較厚嘅木栓組織保護，可以喺熱辣辣嘅沙石長期生存。仙人掌可以連續6年唔淋水嘅情況下生存。

用途
--

仙人掌除咗可以用嚟畀人睇之外，有啲品種重可以做藥或食得，甚至可以浸酒同煉糖。而乾嘅仙人掌可以用嚟做燃料，大嘅片狀莖重可以用嚟起鄉村嘅屋。

成日見到嘅仙人掌品種
----------

而家成日見到嘅仙人掌類植物有：

* 仙人球
* 仙人柱
* 仙人山
* 仙人拳
* 仙人鞭
* 曇花
* 令箭荷花
* 蟹爪蘭

文化
--

### 墨西哥

喺墨西哥當地啲人，成日將仙人掌當成自己嘅國家代表。喺國旗、國徽嗰度畫咗仙人掌出嚟，甚至重將佢列入咗國花。

有關嘅書
----

* 中国少年儿童百科全书 自然·环境 第441页　浙江教育出版社 ISBN 7-5338-1946-2/G·1942

出面網頁
----


維基物種有資料講：***仙人掌科***

* 马来西亚"金马仑高原仙人掌中心"
* 马来西亚"金马仑高原仙人掌谷公园"
* 琉球姬百合仙人掌植物公園Himeyuri Park - 中文
* 美國亞利桑那州仙人掌國家公園
想搵澳門終審法院法官嘅話，請睇**利馬 (法官)**。

利馬旗
**利馬**（西班牙文：**Lima**），南美洲國家秘魯嘅首都，又叫**王者之城**。佢位於秘魯西海岸線嘅中央，西面係太平洋，同海港卡亞俄組成利馬都會區。

利馬喺1535年1月18日由西班牙殖民者法蘭西斯克·皮澤洛建立，係秘魯嘅西班牙文化重地，著名嘅天主教建築包括16世紀嘅大教堂同埋聖・馬可仕全國大學。喺1500年代同1600年代，秘魯係西班牙語美洲僅次於波哥大同墨西哥城嘅經濟、文化重心。

名嘅來源
----

殖民者改利馬個名做*Ciudad de los Reyes*，意思係王者之城，因為呢個城奠基日喺1月6號（主顯節期間）。 不過，利馬（Lima）呢個當地名留傳落嚟，佢嘅來源做咗一個謎，有人話佢來自艾馬拉話嘅*lima–limaq*（即係黃花），亦都有人話佢來自蓋丘亞話嘅*rimaq*（講嘢），古讀音係IPA：['li-ma:]。現存最古老嘅西班牙文秘魯地圖，呢個城被同時標示做*Lima*同埋*Ciudad de los Reyes*。

喺清末，利馬有好多來自中國同日本嘅東亞移民。喺呢尐移民入面，有尐叫利馬做「黑鬼埠」。

史
-

利馬
1746年，利馬遭遇大地震，有相當多建築毀壞。

1997年4月22號，利馬因為日本大使館人質事件而成為國際焦點。呢件事僵持咗一百二十六日，政府部隊最後成功救出咗七十一個人質（有一個人質喺大髀中咗流彈之後，心臟病發而死），亦都擊斃咗十六個遊擊隊成員。

人口
--

近年來人口增加快速，1995年統計人口大約有612萬人，2000年嗰陣達到750萬人。氣候潮濕，氣溫宜人，夏天溫度好少超過31度，冬天就好少低過13度。

氣候同環境
-----

利馬夏天溫度好少超過29度，冬天就好少低過12度，同開羅並列做世界上雨量最少嘅首都。雖然緯度低，但受到秘魯涼流影響並唔酷熱，易起霧少雨，同其他熱帶沙漠氣候嘅城市好唔同。


| 利馬氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 25.8 (78.4) | 26.5 (79.7) | 26.0 (78.8) | 24.3 (75.7) | 21.7 (71.1) | 19.7 (67.5) | 18.7 (65.7) | 18.4 (65.1) | 18.7 (65.7) | 19.9 (67.8) | 21.9 (71.4) | 23.9 (75) | 22.1 (71.8) |
| 每日平均氣温 °C（°F） | 22.5 (72.5) | 23 (73) | 22.6 (72.7) | 21 (70) | 18.9 (66) | 17.5 (63.5) | 16.9 (62.4) | 16.5 (61.7) | 16.7 (62.1) | 17.6 (63.7) | 19.2 (66.6) | 20.8 (69.4) | 19.4 (66.9) |
| 平均低温 °C（°F） | 19.1 (66.4) | 19.4 (66.9) | 19.2 (66.6) | 17.6 (63.7) | 16.1 (61) | 15.3 (59.5) | 15.0 (59) | 14.6 (58.3) | 14.6 (58.3) | 15.2 (59.4) | 16.4 (61.5) | 17.7 (63.9) | 16.7 (62.1) |
| 平均降水量 mm（英寸） | 0.9 (0.035) | 0.3 (0.012) | 4.9 (0.193) | 0.0 (0) | 0.1 (0.004) | 0.3 (0.012) | 0.3 (0.012) | 0.3 (0.012) | 5.4 (0.213) | 0.2 (0.008) | 0.0 (0) | 0.3 (0.012) | 13.0 (0.512) |
| 平均相對濕度（%） | 81.6 | 82.1 | 82.7 | 85.0 | 85.1 | 85.1 | 84.8 | 84.8 | 85.5 | 83.5 | 82.1 | 81.5 | 82.8 |
|
| 每月平均日照時數 | 179.1 | 169.0 | 139.2 | 184.0 | 116.4 | 50.6 | 28.6 | 32.3 | 37.3 | 65.3 | 89.0 | 139.2 | 1,230 |
| 出處 #1：聯合國世界氣象組織 |
| 出處 #2：日照同濕度 |

目前利馬嘅空氣污染好嚴重，所以喺度強制執行汽機車嘅廢氣排放檢查同埋推廣用電動車。

經濟
--

利馬城嘅工業包括有紡織、紙、油同埋嘢食。主要機場係豪爾赫·查維茲國際機場。

文化
--

利馬市政府廣場
利馬古城區係聯合國世界遺產之一。喺呢個古城區包括咗好大嘅聖法蘭西斯修道院地下墓穴（Convento de San Francisco），同埋裝飾嘅五顏六色嘅中央廣場（Plaza de Armas）、聖馬路丁廣場（Plaza de San Martin）同埋大教堂（Catedral）。

城市朋友
----

* 中華人民共和國中國北京

參考
--

1. ↑  Citypopulation.de Lima related information
2. ↑  "www.emporis.com population charts". 原著喺2012年2月29號歸檔. 喺2014年3月24號搵到.
3. ↑  《讀上癮》：鄧達智：《千年客家》，《J2》, 2014-03-13。
4. ↑  "World Weather Information Service – Lima". World Meteorological Organization. 原著喺2018-12-26歸檔. 喺15 May 2012搵到.
5. ↑  Capel Molina, José J. (1999). "Lima, un clima de desierto litoral" (PDF). *Anales de Geografía de la Universidad Complutense* (西班牙文). Madrid: Universidad Complutense de Madrid. **19**: 25–45. ISSN 0211-9803. 原著 (PDF)喺2010-06-29歸檔. 喺September 17, 2013搵到.

出面網頁
----

* （英文）Lonelyplanet介紹利馬
* （西班牙文）利马的电子地图
* （英文）利馬國際機場
* （中文）混濁的城鎮-利馬 - 有相
**單田芳**（「單」字做姓氏時讀「善」，粵拼：sin3 tin4 fong1；簡化字：**单田芳**；1934年12月17號—2018年9月11號），原名**單傳忠**，係中國嘅評書表演藝術家、第三批國家非物質文化遺產傳承人、中國曲藝家協會會員以及中國通俗小說研究會會員，佢喺遼寧營口出世，籍貫河北保定淶水縣。其中評書表演喺語言上比較質樸，以聲繪形繪色繪情上尤為見長；其中個人評書節目同相關視頻亦自從1990年代中後期開始，喺中國中央電視台等中國內地各大電視頻道上相繼播出。

生平
--

### 早年

1950年代，單田芳阿爸蒙冤入獄，阿媽同阿爸離婚。1953年考入東北大學，之後因身體同家庭原因放棄學業從事評書藝術，跟老師李慶海。1955年，單田芳入咗鞍山曲藝團，得到西河大鼓名家趙玉峰同埋評書名家楊田榮嘅指點。24歲正式登台。唔單只係表演傳統評書，亦有好多新書作品。

### 文革十年

文革中因言獲罪，遭到迫害，甚至曾被造反派踢碎牙齒。

### 重返舞台

文革結束後，單田芳得以重新返回舞台講書。從鞍山廣播電台開始逐漸被全國評書愛好者接受，成為國內首屈一指嘅大師。

### 退休後

單田芳繼續發展評書藝術，創立北京單田芳藝術傳播有限責任公司，做董事長。

### 死

2018年9月11號下晝3點30分，單田芳因病喺北京中日友好醫院病逝，終年84歲。

參考
--

* 《言歸正傳——單田芳說單田芳》ISBN 9787500848776

註
-

1. 1 2  單傳芳自傳
2. ↑  第三批国家级非物质文化遗产项目 互聯網檔案館嘅歸檔，歸檔日期2011年6月23號，.doc文件
3. ↑  单田芳文革时受尽屈辱被人踢碎满口牙[*失咗效嘅鏈*]
4. ↑  〈单田芳生平〉. 原著喺2020年3月16號歸檔. 喺2018年9月12號搵到.
5. ↑  〈评书大师单田芳11日下午病逝 享年84岁〉. 新浪娛樂. 2018年9月11號. 喺2018年9月12號搵到.

連出去
---

* 單田芳的博客

|  |  |
| --- | --- |
| 權威控制 | 
* WorldCat
* VIAF: 53080198
* LCCN: n84022473
* ISNI: 0000 0000 6352 6393
* GND: 1211525422
* NLA: 36625434

 |
習近平新時代中國特色社會主義思想
**習近平新時代中國特色社會主義思想**，簡稱**習近平思想**，係中共中央總書記習近平喺2017年10月18號中共十九大報告入面提出嘅馬克思主義中國化新成果，被規定做中國共產黨必須長期堅持嘅指導思想。

習近平思想主要內容包括明確堅持和發展中國特色社會主義；明確新時代中國社會主義主要矛盾；明確中國特色社會主義事業布局；明確全面深化改革總目標；明確全面推進依法治國總目標；明確黨在新時代嘅強軍目標；明確中國特色大國外交要推動構建新型國際關係；明確中國特色社會主義最本質嘅特徵係中國共產黨領導。

沿革
--

習近平思想呢個概念早喺2012年出現，係習近平自2012年中共十八屆一中全會做咗中共中央總書記上台執政後形成嘅中國共產黨指導思想。習近平思想以習近平總書記一系列重要講話精神為基礎，構成嘅治國理政新思想，包含主要內容有：實現中華民族偉大復興嘅中國夢，堅持同發展中國特色社會主義；協調推進"四個全面"戰略布局，統籌推進"五位一體"總體布局；堅定不移行和平發展道路，加快推進國防同軍隊現代化；以人民為主體，黨領導一切。

外界預計《習近平思想》會同江澤民嘅《三個代表》同胡錦濤嘅《科學發展觀》兩個前任總書記提出嘅指導思想咁樣，喺2017年召開嘅中國共產黨第十九次全國代表大會上被寫入黨章，正式成為中國特色社會主義理論體系嘅一部分。
如果成事，習近平將成為繼毛澤東同鄧小平之後，第三個以自己個名命名中國共產黨指導思想嘅領導人。甚至有人認為《習近平思想》會喺2018年召開嘅第十三屆全國人民代表大會上被寫入憲法。

攷
-

1. ↑  〈習近平說，新時代中國特色社會主義思想是全黨全國人民為實現中華民族偉大復興而奮鬥的行動指南〉. 新華網. 2017-10-18. 喺2017-10-19搵到.
2. ↑  〈黨刊闡述習近平思想：當代中國最鮮活馬克思主義〉. 文匯報. 2017-07-16. 原著喺2020-03-27歸檔. 喺2017-12-11搵到.
3. ↑  〈《黨建研究》：習近平思想是當代中國最鮮活的馬克思主義〉. 聯合早報. 2017-07-15.
4. ↑  〈中共提「習近平思想」十九大或寫入黨章〉. 東網. 2017-07-15.
5. ↑  〈中共或在十九大上將習近平思想寫入黨章〉. 美國之音. 2017-05-01.

出面網頁
----

* 〈黨刊闡述習近平思想：當代中國最鮮活馬克思主義〉. 文匯報. 2017-07-16.
* 〈《黨建研究》：習近平思想是當代中國最鮮活的馬克思主義〉. 聯合早報. 2017-07-15.
* 〈中共提「習近平思想」十九大或寫入黨章〉. 東網. 2017-07-15.
* 〈中共或在十九大上將習近平思想寫入黨章〉. 美國之音. 2017-05-01.
想搵第二個意思嘅話，請睇**八仙 (搞清楚)**。
八仙過海圖，船尾數起：何仙姑、韓湘子、曹國舅、藍采和、漢鍾離、鐵拐李、呂洞賓。船外：張果老
**八仙**係道教既八位神仙，佢哋分別代表咗男、女、老、幼、貧、賤、富、貴呢八種唔同既人，分別係何仙姑、韓湘子、曹國舅、藍采和、漢鍾離、鐵拐李、呂洞賓、張果老，佢哋都係凡人得道成仙既凡人，性情、性格同埋造型都接近一般人，所以八仙喺民間好受尊崇，佢哋既故事亦都喺民間廣為流傳。

八仙傳說既起源係西漢，喺淮南王劉安既《淮南子》後傳出劉安既八位門客都一齊成咗仙。

到咗唐代，唔少文人墨客都附會埋，喺詩人、畫家渲染之下，八仙故事就多咗幾分浪漫色彩，仙家人數亦大為增加，最出名既係李白、賀知章等八個好杯中物既詩人，後人叫佢哋做酒中八仙人。

我哋依家熟識既八仙，係明代既版本，係吳元泰既《東遊記》同埋湯顯祖既《邯鄲夢》裏面所講既八位神仙。呢八位分別係：男既代表呂岩（呂洞賓）、女既代表何瓊（何仙姑）、老既代表張果（張果老）、少既代表藍采和、貧既代表鍾離權（漢鍾離）、賤既代表李玄（鐵拐李）、富既代表韓湘（韓湘子）、貴既代表曹景休（曹國舅）。

攷
-

1. ↑  Chen), 陳昭吟(Chao-Yin (2015-10-01). 〈從仙道到人情——論明華園《蓬萊大仙》對道教傳說的轉化〉. 《藝見學刊》 (10): 43–59. doi:10.6207/ART-VISION.2015.10(10)043-059.
2. ↑  〈華山民間傳說初探〉 (PDF).`{{cite web}}`: CS1 maint: url-status (link)
3. ↑  劉安 (2015-07-28). 《淮南子》 (中文). 一個人.
4. ↑  清廉樋渡 (1931). 〈杜詩八仙傳〉. 《日本釀造協會雜誌》. **26** (9): 81–85. doi:10.6013/jbrewsocjapan1915.26.9\_81.
5. ↑  曾淵如 (2012-06-01). 〈西方飲酒禮節〉 (55:6): 50–51. `{{cite journal}}`: Cite journal requires `|journal=` (help)
6. ↑  吳佳驊 (2006-01-01). 〈台灣八仙文化內涵與造型藝術研究〉. 《臺北藝術大學傳統藝術研究所學位論文》. **2006**: 1–215.
7. ↑  張崇富 (2006–12). 〈八仙研究述評〉. 《중국어문학논집》 (韓文) (41): 555–575. ISSN 1225-973X.`{{cite journal}}`: CS1 maint: date format (link)
黃百鳴
**黃百鳴**，MH（1946年4月8號—），人稱「百鳴哥」，本名**黃栢鳴**，廣東鶴山人，係港產片出品人，曾經做過電影監製同演員。

底細
--

黃百鳴早年曾經喺無綫電視做演員，曾經喺無綫劇集《民間傳奇》入面演過戲。無耐佢投身電影圈，成立咗新藝城影業，專門拍攝電影。佢製作嘅電影好多，以笑片最成功，好似1982年佢嗰部《最佳拍檔》就收二千七百萬票房，破咗香港歷嚟票房紀錄。1984年佢演出嘅《開心鬼》收近二千萬票房，令黃百鳴風光一時。

佢喺1991年摺咗新藝城轉開東方電影，憑住《家有喜事》收四千九百萬票房，再一次打破香港歷嚟票房紀錄。而1997年佢嘅《97家有喜事》亦都收四千萬票房。

雖然近年電影市道唔好，黃百鳴仍然不時出品電影。

演出
--

 呢個表唔完整，歡迎**加料**。
### 電影

* 《最佳拍檔》（1982年）
* 《小生怕怕》（1983年）
* 《開心鬼》（1984年）
* 《家有喜事》（1992年）
* 《花田囍事》（1993年）
* 《97家有喜事》（1997年）
* 《家有喜事2009》（2009年）
* 《花田囍事2010》 (2010年)
* 《最強囍事》 (2011年)
* 《開心魔法》 (2011年)
* 《八星抱喜》 (2012年)
* 《男人如衣服》 (2012年)
* 《百星酒店》 (2013年)
* 《金雞SSS》 (2014年)
* 《六福喜事》 (2014年)
* 《浮華宴》 (2015年)
* 《家有囍事2020》 (2020年)

政治參與同經歷
-------

黃百鳴係香港親中陣營嘅支持者，2020年5月尾曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年瓜老襯。

2000年，黃百鳴首次參選選委會界別分組選舉嘅演藝小組，只係攞到27票落選；11年後再次參與選委會界別分組選舉嘅演藝小組，結果順利當選做選委會委員，之後兩屆（2016、2021年）都成功冧莊。

參考
--

1. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
2. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
3. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.

出面網頁
----

* 黃百鳴喺香港影庫嘅資料（香港繁體）